open-index/open-wikipedia-markdown huggingface dataset:
മർയം (സൂറ)

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പത്തൊൻപതാം അദ്ധ്യായമാണ്‌ **മർയം** ().

**അവതരണം**: മക്ക

**സൂക്തങ്ങൾ**: 98

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
അൽ കഹഫ്

ലഘുചിത്രം|വലത്ത്‌|അൽ കഹ്ഫ്
ലഘുചിത്രം|വലത്ത്‌|അൽ കഹഫ്
മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനെട്ടാം അദ്ധ്യായമാണ്‌ **അൽ കഹഫ്** (ഗുഹ).

**അവതരണം**: മക്ക

**സൂക്തങ്ങൾ**: 110

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഇസ്റാഅ്

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനേഴാം അദ്ധ്യായമാണ്‌ **ഇസ്റാഅ്** (നിശായാത്ര).

**അവതരണം**: മക്കയിൽ

**സൂക്തങ്ങൾ**: 111

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
നഹ്ൽ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനാറാം അദ്ധ്യായമാണ്‌ **നഹ്ൽ** (തേനീച്ച). തേനീച്ചയുടെ ജീവ വ്യവസ്ഥയുമായി ബന്ധപ്പെട്ട കാര്യങ്ങൾ ഈ അധ്യായത്തിൽ പരാമർശിക്കപ്പെടുന്നു 

**അവതരണം**: മക്കയിൽ

**സൂക്തങ്ങൾ**: 128

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഹിജ്റ്

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനഞ്ചാം അദ്ധ്യായമാണ്‌ **ഹിജ്റ്**.

**അവതരണം**: മക്ക

**സൂക്തങ്ങൾ**: 99

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഇബ്റാഹീം

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനാലാം അദ്ധ്യായമാണ്‌ **ഇബ്രാഹീം**.

**അവതരണം**: മക്ക

**സൂക്തങ്ങൾ**: 52

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
റഅദ്

മുസ്ലീങ്ങളുടെ വിശുദ്ധ ഗ്രന്ഥമായ** [[ഖുർആൻ|ഖുർആനിലെ]]** പതിമൂന്നാം അദ്ധ്യായമാണ്‌ **റഅദ്** (ഇടിനാദം).

**അവതരണം**: മദീന 

**സൂക്തങ്ങൾ**: 43

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
യൂസുഫ് (സൂറ)

ലഘുചിത്രം|വലത്ത്‌
മുസ്ലിങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പന്ത്രണ്ടാം അദ്ധ്യായമാണ്‌ **യൂസുഫ്**.

**അവതരണം**: മക്ക

**സൂക്തങ്ങൾ**: 111

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
തൗബ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** ഒൻപതാം അദ്ധ്യായമാണ്‌ **തൌബ** (പശ്ചാത്താപം).

**അവതരണം**: മദീന

**സൂക്തങ്ങൾ**: 129

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ

ആറു കാര്യങ്ങള്
ഉള്ക്കൊള്ളുന്നതാണ് തൗബ.
എങ്ങനെ പശ്ചാത്തപിക്കണമെന്ന് ഒരു
ഗ്രാമീണന് ഖലീഫ അലിയോടു ചോദിച്ചു.
ഉത്തരം ഇങ്ങനെയായിരുന്നു:
` ആറു കാര്യങ്ങള് ഉള്ക്കൊള്ളുന്നതാണ്
തൗബ.
(1) സംഭവിച്ചതില് ഖേദമുണ്ടാവുക,
(2) നഷ്ടപ്പെട്ട നിര്ബന്ധ ബാദ്ധ്യതകള്
നിറവേറ്റുക,
(3) ആര്ക്കെങ്കിലും വല്ലതും നല്കാന്
ബാദ്ധ്യതയുണ്ടെങ്കില് തിരിച്ചുകൊടുക്കുക,
(4) ഉപദ്രവിച്ചിട്ടുണ്ടെങ്കില് ക്ഷമ
ചോദിക്കുക,
(5) മനസ്സിനെ അല്ലാഹുവിനുള്ള
അനുസരണയില് ലയിപ്പിക്കുക.
(6) അല്ലാഹുവിനുള്ള അനുസരണയുടെ കയ്പ്
അതിനെ അനുഭവിപ്പിക്കുക.
സംഭവിച്ച കളങ്കങ്ങളെ തുടച്ചുകളഞ്ഞ്,
തെളിച്ചം വരുത്തലാണ് തൗബയുടെ വഴി.
സര്വ
വാതിലുകളും അടഞ്ഞാലും തൗബയുടെ വാതില്
തുറന്നുകിടക്കും.
നമ്മുടെ പശ്ചാതാപം കാത്ത്
കൈനീട്ടിയിരിക്കുകയാണ് ദയാലുവായ
അല്ലാഹു.
ഹൃദയത്തിന്റെ അടപ്പുകള് തുറന്ന്,
എല്ലാം ഏറ്റുപറഞ്ഞ് മടങ്ങാനുള്ള
വഴിയാണത്. 
പാപിയേയും പരിശുദ്ധനേയും
സ്നേഹത്തോടെ ഉള്ക്കൊള്ളുന്ന
അലിവിന്റെ ആകാശം.
ആരെയും അവഗണിക്കുന്നില്ല,
ഒന്നും തിരികെ ചോദിക്കുന്നില്ല,
പാപങ്ങളുടെ പേരില് ഒന്നു മനസ്സു
നൊന്താല് മതി, എല്ലാം മായ്ക്കപ്പെടും.
ഒന്ന് കണ്ണു നനഞ്ഞാല്
മതി,എല്ലാം മാഞ്ഞുപോകും.
എവിടെ വെച്ചും എപ്പോഴും അടുക്കാന്
കഴിയുന്ന ആ സ്നേഹനാഥനോടുള്ള
നമ്മുടെ ബന്ധം എത്രയുണ്ടെന്ന്
നിരന്തരമായി നാം പുനര്വിചാരം നടത്തണം
.
സുജൂദില് നിന്ന്
ഉയരാനാകാത്തത്രയും പാപങ്ങള്
ചെയ്തുകൂട്ടിയിട്ടും എന്തേ എന്റെയും
നിങ്ങളുടേയും പ്രാര്ഥനയുടെ സമയമിത്രയും
കുറഞ്ഞുപോകുന്നത്..?.
ഓരോ ദിവസത്തേയും പ്രാര്ഥനാ
നേരങ്ങളില്
ഒരിക്കലെങ്കിലും മനസ്സൊന്ന്
പിടയുന്നുണ്ടോ...
പ്രാര്ഥനമാത്രമല്ല, മനുഷ്യോപകാര
പ്രവര്ത്തനങ്ങളും കരുണയുള്ള
ജീവിതവും പശ്ചാതാപത്തിന്റെ
വഴികളാണെന്ന് ഖുര്ആന് ഉണര്ത്തുന്നുണ്ട്. 

ഉള്ള സൗകര്യങ്ങളിലുള്ള അമിതപ്രതീക്ഷയും ആലസ്യവും വിശ്വാസിയെ എവിടെയാണ്എത്തിക്കുന്നത് എന്നതിന്റെ ജീവൽ മാതൃകകളാണ് കഅബും മുറാറത്തും ഹിലാലും رضي الله عنهم . പറ്റിപ്പോയതിലുള്ള ഖേദം,ഇനിആവർത്തിക്കില്ലെന്നുള്ള ഉറപ്പ്,വീഴ്ചകളിൽനിന്ന് മുക്തമായ പുതിയ ജീവിതരീതി ...ഇവകളാണ് തൗബ സ്വീകരിക്കപ്പെടുവാൻ നാം ഭൂമിയിലൊരുക്കേണ്ടുന്നവ .ബാക്കിയുള്ളത് ആകാശലോകത്തുനിന്ന് റബ്ബ് ചെയ്തുകൊള്ളും
അൻഫാൽ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** എട്ടാം അദ്ധ്യായമാണ്‌ **അൻഫാൽ**(യുദ്ധമുതൽ).

**അവതരണം**: മദീന

**സൂക്തങ്ങൾ**: 75

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
അഅ്റാഫ്

**[[ഖുർആൻ|ഖുർആനിലെ]]** ഏഴാം അദ്ധ്യായമാണ്‌ **അഅ്റാഫ്** (ഉന്നതസ്ഥലങ്ങൾ).
അവതരണം:മക്കയിൽ
അവതരണ ക്രമം:39
സൂക്തങ്ങൾ:206
ഖണ്ഡികകൾ:24

## നാമം
ഈ അധ്യായത്തിലെ 46-48 വാക്യങ്ങളിൽ സ്വർഗത്തിൻറെയും നരകത്തിൻറെയും ഇടയിലുള്ള ഒരുന്നത സ്ഥാനത്തെ കുറിച്ച് പരാമർശിക്കുന്നു. ഇതാണ് അഅ്റാഫ്. അഅ്റാഫിനെയും അഅ്റാഫുകാരെയും സംബന്ധിച്ച പ്രതിപാദനമുള്ളതുകൊണ്ടാണ് ഇതിനു ഈ നാമം സിദ്ധിച്ചത്.

## അവതരണകാലം
ഉള്ളടക്കം ഏതാണ്ട് തൊട്ടുമുമ്പുള്ള `അൽഅൻആമി`ന്റെ അവതരണകാലത്താണ് ഇതും അവതരിച്ചതെന്നു വ്യക്തമായി മനസ്സിലാക്കാൻ കഴിയുന്നു. ആദ്യം അവതരിച്ചത് അതോ, ഇതോ എന്നുറപ്പിച്ചു പറയാൻ പ്രയാസം. പക്ഷേ, ആ ഘട്ടത്തോട് ബന്ധപ്പെട്ടതാണ് ഈ അധ്യായവുമെന്ന് ഇതിന്റെ പ്രഭാഷണശൈലിയിൽനിന്ന് നല്ലപോലെ വ്യക്തമാകുന്നുണ്ട്. 
## ഉള്ളടക്കം
പ്രവാചകത്വ വിശ്വാസത്തിലേക്കുള്ള ക്ഷണമാണ് ഈ സൂറത്തിലെ സുപ്രധാനമായ ഉള്ളടക്കം. ദൈവത്താൽ നിയുക്തനായ പ്രവാചകനെ അനുഗമിക്കുവാൻ ശ്രോതാക്കളെ പ്രേരിപ്പിക്കുകയെന്നതാണ് പ്രഭാഷണത്തിന്റെ പരമമായ ലക്ഷ്യം. എന്നാൽ പ്രതിപാദനശൈലിയിൽ മുന്നറിയിപ്പിന്റെയും താക്കീതിന്റെയും സ്വരമാണ് കൂടുതൽ മുഴച്ചുനിൽക്കുന്നത്. അതിന് കാരണമുണ്ട്, അഭിസംബോധിതരായ മക്കയിലെ  ബഹുദൈവാരാധകരുടെ കാര്യം ഗ്രഹിപ്പിക്കാനുള്ള ശ്രമത്തിൽ നബി(സ) ദീർഘമായ ഒരു ഘട്ടം വിനിയോഗിച്ചു കഴിഞ്ഞു; എന്നിട്ടും അവർ അന്ധമായ പിടിവാശിയും ശാഠ്യബുദ്ധിയും എതിർപ്പും പരമാവധി തുടരുകയാണ്. ആകയാൽ അടുത്തഭാവിയിൽ അവരോടുള്ള സംബോധനം നിർത്തി മറ്റൊരു ജനവിഭാഗത്തെ അഭിമുഖീകരിക്കാനായി തിരുനബിക്ക് ദൈവത്തിൽ നിന്നുള്ള നിർദ്ദേശം ആസന്നമായിരിക്കുന്നു. അതിനാൽ നബി(സ)യുടെ പ്രവാചകത്വം അംഗീകരിക്കുവാൻ ഉദ്ബോധനപരമായ ശൈലിയിൽ അവരെ ക്ഷണിക്കുന്നതോടൊപ്പം,ഒരന്ത്യശാസനത്തിന്റെ രൂപത്തിൽ അവർക്ക് താക്കീത് നൽകേണ്ടതും ആവശ്യമായിരുന്നു. അതുകൊണ്ട്, `നിങ്ങളിലേക്കു നിയുക്തനായ പ്രവാചകന്നെതിരിൽ നിങ്ങൾ കൈക്കൊണ്ടിട്ടുള്ള അനാശാസ്യ നയമുപേക്ഷിക്കുക; ഇതേനയം സ്വീകരിച്ചിരുന്ന പൂർവസമുദായങ്ങളുടെ പരിണാമം നിങ്ങൾക്കൊരു പാഠമായിരിക്കട്ടെ` എന്നിങ്ങനെ അവരെ താക്കീത് ചെയ്യുകയാണ്. മക്കാവാസികളെ സംബന്ധിച്ചിടത്തോളം `ഹുജ്ജത്ത്` (ന്യായസ്ഥാപനം) ഏതാണ്ട് പൂർത്തീകരിക്കപ്പെട്ടിരുന്നു. അതിനാൽ പ്രഭാഷണത്തിന്റെ അവസാനഭാഗത്ത് പ്രബോധനത്തിന്റെ മുഖം മക്കയിലെ ബഹുദൈവാരാധകരിൽനിന്നു വേദക്കാരിലേക്കു തിരിഞ്ഞതായി കാണാം. ഒരിടത്ത് ലോകത്തെങ്ങുമുള്ള മനുഷ്യരെ പൊതുവായി അഭിസംബോധനചെയ്തതായും കാണാവുന്നതാണ്. സമീപവർത്തികളായ ജനതയോടുതന്നെ പ്രബോധനം ചെയ്തുകൊണ്ടിരിക്കുകയെന്ന ഘട്ടം ഏതാണ്ടവസാനിച്ചുവെന്നും ഹിജ്റ ആസന്നമായിരിക്കുകയാണെന്നുമത്രെ ഇതെല്ലാം സൂചിപ്പിക്കുന്നത്. പ്രഭാഷണമധ്യേ വേദക്കാരായ ജൂതരെയും അഭിമുഖീകരിച്ചിട്ടുള്ളതായിക്കാണാം. അതുമുഖേന, പ്രവാചകനിൽ വിശ്വസിച്ചതിനു ശേഷം അദ്ദേഹത്തോടു കപടനയം കൈക്കൊള്ളുകയും, അനുസരണപ്രതിജ്ഞയെടുത്ത ശേഷം ധിക്കാരപൂർവം ആ പ്രതിജ്ഞ ലംഘിക്കുകയും, സത്യവും അസത്യവും വിവേചിച്ചറിഞ്ഞതിനു ശേഷം അസത്യസേവനത്തിൽ ആമഗ്നമാവുകയും ചെയ്യുന്നതിന്റെ ഭവിഷ്യൽഫലമെന്തെന്ന ഒരുവശം കൂടി ഈ അധ്യായത്തിൽ വ്യക്തമാക്കിയിട്ടുണ്ട്. സൂറത്തിന്റെ അവസാനത്തിൽ, നബിക്കും സഹാബത്തിനും ആദർശത്തിന്റെ യുക്തിയുക്തമായ പ്രബോധനം സംബന്ധിച്ച ചില പ്രധാന നിർദ്ദേശങ്ങളും നൽകുന്നുണ്ട്. എതിരാളികളിൽനിന്നുള്ള പ്രകോപനങ്ങളെയും മർദ്ദനങ്ങളെയും ക്ഷമയോടും വിവേകത്തോടും കൂടി നേരിടുക, വികാര വിക്ഷോഭങ്ങൾക്ക് വശംവദരായി സാക്ഷാൽ ലക്ഷ്യത്തെ ക്ഷതപ്പെടുത്തുന്ന യാതൊന്നും ചെയ്യാതിരിക്കുക എന്നിവ അക്കൂട്ടത്തിൽ പ്രത്യേകം ഊന്നിപ്പറഞ്ഞിരിക്കുന്നു.

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഹൂദ്

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** പതിനൊന്നാം അദ്ധ്യായമാണ്‌ **ഹൂദ്**. ഖുർആനിൽ പേര്‌ പരാമർശിക്കപ്പെട്ട പ്രവാചകനായ ഹൂദിന്റെ നാമത്തിലുള്ളതാണ്‌ ഖുർആനിലെ ഈ അദ്ധ്യായം. അറേബ്യയിലെ പ്രാചീന സമുദായമായ ആദ് സമൂഹത്തിലേക്കു നിയോഗിക്കപ്പെട്ട പ്രവാചകനായിരുന്നു ഹൂദ്.

**അവതരണം**: മക്ക

**സൂക്തങ്ങൾ**: 123

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
നിസാഅ്

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** നാലാം അദ്ധ്യായമാnണ്‌ **നിസാഅ്** (സ്ത്രീnnകൾ).

**അവതരണം**: മദീന

**സൂക്തങ്ങൾ**: 176

## അദ്ധ്യായത്തിന്റെ പേര്
അനന്തരാവകാശ നിയമങ്ങൾ ഉൾപ്പെടെ വിവിധ വിഷയങ്ങൾ ഈ അദ്ധ്യായത്തിൽ വിവരിച്ചിരിക്കുന്നു. കൂടാതെ സ്ത്രീകളെ സംബന്ധിച്ച പല കാര്യങ്ങളും ഇതിൽ പ്രസ്താവിക്കപ്പെട്ടിരിക്കുന്നതിനാലാണ് അദ്ധ്യായത്തിന് ഈ പേര് ലഭിച്ചത്

## കാലം
ഹിജ്ര വർഷം 3 - 5 കാലയളവിലാണ് ഈ അദ്ധ്യായം അവതരിച്ചത്. ഉഹ്ദ് യുദ്ധത്തിൽ 70 മുസ്ലീം പടയാളികൾ കൊല്ലപ്പെട്ടിരുന്നു. ആ സംഭവാനന്തരം ഇസ്ലാമിൽ സ്വത്ത് എങ്ങനെ ഭാഗം വെക്കണമെന്ന് ചോദ്യം ഉയർന്നു വന്നു. അതിനെത്തുടർന്നാ‍ണ് ഈ അദ്ധ്യായത്തിലെ ഒരു ഭാഗം അവതരിച്ചത് (സൂക്തം 1 - 28). 

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
മുൽക്ക്

ലഘുചിത്രം|വലത്ത്‌|മുൽക്ക്
മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** അറുപത്തി ഏഴാം അദ്ധ്യായമാണ്‌ **മുൽക്ക്** (ആധിപത്യം).

**അവതരണം**: മക്കയിൽ

**സൂക്തങ്ങൾ**: 30

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഫെബ്രുവരി 28

ഗ്രിഗോറിയൻ കലണ്ടർ പ്രകാരം ഫെബ്രുവരി 28 വർഷത്തിലെ 59-ആം ദിനമാണ്.

## ചരിത്രസംഭവങ്ങൾ

* 1854 - അമേരിക്കയിലെ റിപ്പബ്ലിക്കൻ പാർട്ടി രൂപീകൃതമായി.
* 1922 - യുണൈറ്റഡ് കിങ്ഡം സ്വതന്ത്ര ഈജിപ്തിനെ അംഗീകരിച്ചു.
* 1928 - സി.വി. രാമൻ, രാമൻ പ്രഭാവം പ്രസിദ്ധീകരിച്ചു. 
* 1935 - വാലസ് കരോത്തേഴ്സ്, നൈലോൺ കണ്ടു പിടിച്ചു.
* 1972 - അമേരിക്കയും ചൈനയും ഷൻ‌ഗായ് കമ്മ്യൂണിക്കിൽ ഒപ്പു വച്ചു.
* 1974 - ഏഴു വർഷങ്ങൾക്കു ശേഷം, അമേരിക്കയും ഈജിപ്തും നയതന്ത്രബന്ധങ്ങൾ പുന:സ്ഥാപിച്ചു.
* 1975 - ലണ്ടനിലെ മൂർഗേറ്റ് സ്റ്റേഷനിലുണ്ടായ ഒരു ട്യൂബ് ട്രെയിൻ അപകടത്തിൽ 43 പേർ മരിച്ചു.
* 1991 - ഒന്നാം ഗൾഫ് യുദ്ധം അവസാനിച്ചു.
* 2002 - അഹമ്മദാബാദിലെ വർഗ്ഗീയലഹളയിൽ അമ്പത്തഞ്ചോളം പേർ മരിച്ചു.
* 2005 - ഇറാഖിലെ അൽ ഹിലയിലെ ഒരു പോലീസ് റിക്രൂട്ടിംഗ് സെന്ററിൽ ഒരു ചാവേർ ബോംബിംഗിൽ 127 പേർ കൊല്ലപ്പെട്ടു. 



## ജനനം
*1893 - കെ.ആർ. രാമനാഥൻ കൽപ്പാത്തിയിൽ ജനിച്ചു.

## മരണം

## മറ്റു പ്രത്യേകതകൾ
* ഭാരതീയ ശാസ്ത്ര ദിനം - സി. വി. രാമൻ രാമൻ എഫക്റ്റ് കണ്ടു പിടിച്ചു

വർഗ്ഗം:ഫെബ്രുവരി 28
വെള്ളമന്ദാരം

ഫബാസിയേ കുടുംബത്തിലെ ഒരു കുറ്റിച്ചെടിയാണ്‌ **മന്ദാരം**. . കുറ്റിച്ചെടിയായി വളരുന്ന മന്ദാരം 2-3 മീറ്റർ വരെ ഉയരം വെക്കും. കാളയുടെ കുളമ്പിന്‌ സമാനമായ ആകൃതിയിലുള്ള ഇലകൾക്ക് 6 മുതൽ 15സെന്റിമീറ്റർ വരെ നീളവും വീതിയും കാണും. വെളുത്തനിറത്തിലുള്ള പൂക്കൾ നല്ല സുഗന്ധമുള്ളവയാണ്‌. അഞ്ചിതളുകളുള്ള പൂക്കൾക്ക് മധ്യേ മഞ്ഞ നിറത്തിലുള്ള അഗ്രഭാഗത്തോട് കൂടിയ കേസരങ്ങളും പച്ച നിറത്തിലുള്ള ജനിപുടവും കാണാം. പരാഗണത്തിനുശേഷം ഉണ്ടാകുന്ന കായകൾക്ക് 7.5 മുതൽ 15 സെന്റിമീറ്റർ വരെ നീളവും 1.5 മുതൽ 1.8 വരെ വീതിയുമുണ്ടാകും. ഒരു അലങ്കാര സസ്യമെന്ന നിലയിൽ മന്ദാരം ഉഷ്ണമേഖലാ പ്രദേശങ്ങളിലെല്ലാം വളർത്തപ്പെടുന്നുണ്ട്. മന്ദാരത്തിന്റെ ഉത്ഭവം എവിടെയാണെന്ന്‌ കൃത്യമായി കണ്ടെത്താനായിട്ടില്ലെങ്കിലും മലേഷ്യ, ഫിലിപ്പീൻസ്, ഇന്തൊനേഷ്യ എന്നീ രാജ്യങ്ങളിലൊന്നാണെന്ന് അനുമാനിക്കപ്പെട്ടിരിക്കുന്നു.

## ചിത്രശാല


പ്രമാണം:Bauhinia acuminata - ചുവന്ന മന്ദാരം 01.JPG|മന്ദാരത്തിന്റെ കായ
പ്രമാണം:Bauhinia acuminata - ചുവന്ന മന്ദാരം 06.JPG|മന്ദാരം
പ്രമാണം:Bauhinia acuminata - ചുവന്ന മന്ദാരം 05.JPG|ചുവന്ന മന്ദാരം
പ്രമാണം:Bauhinia Acuminata - വെള്ളമന്ദാരം 01.JPG|വെള്ളമന്ദാരച്ചെടി
പ്രമാണം:Mandaram-flower-from-kerala.JPG| മന്ദാരപ്പൂവ്, ഒരു ക്ലോസപ്പ് ചിത്രം
പ്രമാണം:Mandaram1.JPG|മന്ദാരച്ചെടി
പ്രമാണം:Mandarappoo.JPG|മന്ദാരപ്പൂ
പ്രമാണം:Bauhinia acuminata.jpg|മന്ദാരപ്പൂ
പ്രമാണം:മന്ദാരംഇല.JPG|ഇല
പ്രമാണം:Bauhinia purpurea.jpg|ചുവന്ന മന്ദാരം
പ്രമാണം:Mandaram.jpg|പൂവ്
പ്രമാണം:Mandaram flower.jpg|പൂവും മഞ്ഞ പരാഗങ്ങളും.
പ്രമാണം:Bauhinia acuminata mandaram.jpg|വെള്ളമന്ദാരം
പ്രമാണം:Bauhinia acuminata in Kerala.jpg|വെള്ള മന്ദാരപ്പൂവ്
പ്രമാണം:White Bauhinia acuminata.jpg|വെള്ള മന്ദാരപ്പൂവ്


## ഇതും കാണുക
* ബൌഹിനിയ - മന്ദാരങ്ങളുടെ ചെടികുടുംബം
## ബാഹ്യകണ്ണികൾ

* ശ്വേതമന്ദാരം

വർഗ്ഗം:പുഷ്പങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പതിനെട്ടടവുകൾ

വടക്കൻ പാട്ടിനോട് വർണിക്കപ്പെട്ടിരിക്കുന്ന അങ്കക്കളരിയിലെ അടവുകളാണ് പതിനെട്ടടവുകൾ. പതിനെട്ടറ്റവുകൾ അറിയപ്പെടുന്നത് ഈ പേരുകളിലണ്.

#ഓതിരം
#മൊറ്റപ്പയറ്റ്
#തട്ട്
#ശബീ
#പരിചതട്ട്
#അന്നക്കരണം
#കുന്തം കുത്ത്
#തോട്ടിവലി
#തടവ്
#തിക്ക്
#ചാട്ടുകയറ്റം
#മർമ്മക്കയ്യ്
#മാറിത്തടവ്
#ആകാശപ്പൊയ്യത്ത്
#കുന്നമ്പട
#നിലമ്പട
#തൂശിക്കരണം
#തുണ്ണിപ്പൊയ്ത്ത്

തെക്കൻ സമ്പ്രദായം മധ്യകേരള സമ്പ്രദായം വടക്കൻ സമ്പ്രദായം എന്നീ മൂന്ന് ശൈലികൾ ആണ് കേരളത്തിൽ നിലവിൽ ഉള്ളത്  തെക്കൻ കളരി സമ്പ്രദായം അഗസ്ത്യമുനിമാർ വഴിയും വടക്കൻസമ്പ്രദായം പഴയ കാലഘട്ടത്തിലെ രാജാക്കന്മാരുടെ യുദ്ധമുറയുമായി ബന്ധപ്പെട്ടതാണ് എന്നാൽ കേരളത്തിന്റെ തനതായ കലാരൂപം എന്നറിയപ്പെടുന്നത് മധ്യകേരള കളംചവിട്ട്സമ്പ്രദായം മാത്രമാണ് കാരണം മലകളിൽ താമസിച്ചിരുന്ന ആദിമ ഗോത്രവർഗ്ഗക്കാർ രഹസ്യമായി അവരവരുടെ കുലങ്ങളിൽ അഭ്യസിച്ചിരുന്ന 

പല ഗോത്രങ്ങളിലൂടെ കടന്നുവന്ന പല കായികാഭ്യാസങ്ങളും ഇവിടെയുണ്ട് ഉദാ:ദ്രോണം പള്ളി, ഒടി മുറിശ്ശേരി, കൈകുത്തിപയറ്റ്, തുളുനാടൻ സമ്പ്രദായം, മർമ്മസൂത്രം, വീരസൂത്രം, മർമ്മതാക്കതൽമുറൈ, ഇനിയും ഇവിടെ മറഞ്ഞു പോയ നിരവധി സമ്പ്രദായങ്ങൾ ഉണ്ട് ഈ കായികാഭ്യാസങ്ങളിൽ എല്ലാം 18 അടവുകൾ ഉണ്ട് എന്നാണ് പറയപ്പെടുന്നത്. ഓരോ പയറ്റുമുറകൾക്കും 18 അടവുകൾ ഉണ്ട് എന്നും മറ്റഅഭിപ്രായമുണ്ട് ഒരു നിക്ഷിത വാക്കുകളിലോ എഴുത്തുകളിലോ മറ്റു മുഖേനയുള്ള ഏതെങ്കിലും രീതിയിലോ നമുക്ക് 18 അടവുകളെ ഇവിടെ ചിത്രീകരിക്കാൻ കഴിയുകയില്ല! പ്രാചീന കാലഘട്ടം മുതൽ കുലങ്ങൾ കുലങ്ങളായി ഗുരുനാഥന്മാർ രഹസ്യമായി ശിഷ്യർക്ക് പറഞ്ഞു കൊടുക്കുന്ന വിദ്യയാണ് കളരിപ്പയറ്റിന്റെ അടിസ്ഥാന തത്വമായ 18 അടവുകൾ. ഓരോ മനുഷ്യന്റെ ബുദ്ധിക്കും യുക്തിക്കും അനുസരിച്ച് അവരവരുടെ ശരീരപ്രകൃതങ്ങൾക്കനുസരിച്ച് അടവുകൾക്ക് വ്യത്യാസം വരാം.റിഷാദ് ഗുരുക്കൾ മണ്ണാർക്കാട് pkd കാറ്റ് നമുക്ക് അനുഭവിക്കാൻ മാത്രമേ സാധിക്കൂ അത് പറഞ്ഞുതരാൻ സാധിക്കുകയില്ല എന്നതുപോലെയാണ് കളരിപ്പയറ്റിലെ അടവുകൾ

കൂടാതെ മറ്റൊരു രീതിയിൽ ഉള്ള 18 അടവുകളും താഴെ ചേർക്കുന്നു 
വർഗ്ഗം:കളരിപ്പയറ്റ്
മാഇദ

മുസ്ലീങ്ങളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** അഞ്ചാം അദ്ധ്യായമാണ്‌ **മാഇദ** (ഭക്ഷണ തളിക).

**അവതരണം**: മദീന

**സൂക്തങ്ങൾ**: 120

## പുറത്തേക്കുള്ള കണ്ണികൾ
* ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ചാരു മജൂംദാർ

thumb|right|250px|ചാരു മജുംദാർ
കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്-ലെനിനിസ്റ്റ്)-ന്റെ സ്ഥാപകനേതാവും ഇന്ത്യൻ കമ്യൂണിസ്റ്റ് വിപ്ലവകാരിയുമായിരുന്നു **ചാരു മജൂംദാർ** (ജീവിതകാലം: മെയ് 15, 1915 - ജൂലൈ 28, 1972)1918 ൽ സിലിഗുരിയിലെ ഒരു പുരോഗമന ഭൂവുടമ കുടുംബത്തിൽ ജനിച്ച അദ്ദേഹം പിന്നീട് നക്സലൈറ്റ് എന്ന തീവ്രവാദ സംഘടനയ്ക്ക് രൂപം നൽകി. 1967 ലെ നക്സൽബാരി പ്രക്ഷോഭത്തിന്റെ ചരിത്രപരമായ വിവരണങ്ങളുള്ള അദ്ദേഹത്തിന്റെ രചനകൾ നക്സൽ പ്രസ്ഥാനത്തെ നയിക്കുന്ന ഒരു പ്രത്യയശാസ്ത്രമായി മാറി.

## ജീവിതരേഖ
1915 മെയ് 15ന് പശ്ചിമബംഗാളിലെ സിലിഗുഡിയിൽ ഒരു ജന്മി കുടുംബത്തിലാണ് ചാരു മംജുദാർ ജനിച്ചത്. അച്ഛൻ സ്വാതന്ത്ര്യ സമരസേനാനിയായിരുന്നു. 1938-ൽ കോളജ് വിദ്യാഭ്യാസം ഉപേക്ഷിച്ച അദ്ദേഹം ഒരു മുഴുവൻസമയ രാഷ്ട്രീയപ്രവർത്തകനായി മാറി. 1946 തേഭാഗ ഭൂസമരത്തിൽ പങ്കെടുത്തു. 1962 ലും 1972 ലും ജയിൽവാസം അനുഭവിച്ചിട്ടുണ്ട്.

## രാഷ്ട്രീയ കാഴ്ചപ്പാട്
ഇന്ത്യയിലെ കമ്യൂണിസ്റ്റ് പാർട്ടിയുടെ വർഗ്ഗസ്വഭാവത്തെക്കുറിച്ചുള്ള കടുത്ത എതിർപ്പാണ് ചാരു മജൂംദാറെ അതിൽ നിന്നും അകലാൻ പ്രേരിപ്പിച്ചത്. സ്വാതന്ത്ര്യാനന്തര കാലഘട്ടത്തിൽ ഇന്ത്യയിലെ ഭരണവർഗ്ഗം ആഗോള ബൂർഷ്വായുടെ ദല്ലാൾ ദൌത്യമാണ് നിർവ്വഹിക്കുന്നതെന്നും ഇന്ത്യൻ കമ്യൂണിസ്റ്റ് പാർട്ടി കരുതുന്നതു പോലെ ദേശീയസ്വഭാവമുള്ള ബൂർഷ്വായല്ല ഇന്ത്യൻ ഭരണവർഗ്ഗം എന്ന വിശകലനമാണ് ചാരു മജൂംദാരിന്റേത്. ഇതിന്റെ അടിസ്ഥാനത്തിൽ ചൈനീസ് കമ്യൂണിസ്റ്റ് പാർട്ടിയുടെ ഉപദേശപ്രകാരം മാവോ സെ ദുങ്ങിന്റെ പാത പിന്തുടർന്നു കൊണ്ട് ഗ്രാമങ്ങളെ മോചിപ്പിക്കുവാനും അതു വഴി നഗരങ്ങളെ കീഴ്പ്പെടുത്തുവാനുമുള്ള രാഷ്ട്രീയ പോരാട്ടം ആരംഭിച്ചു. ബംഗാളിലെ നക്സൽബാരി ഗ്രാമത്തിൽ നിന്ന് ആരംഭിച്ച ഈ പോരാട്ടം അതിനാൽ നക്സലിസം എന്ന പേരിൽ അറിയപ്പെട്ടു.

## സി.പി.ഐ. (എം.എൽ.)

1964 ൽ നടന്ന കമ്യൂണിസ്റ്റ് പാർട്ടി ഓഫ് ഇന്ത്യയുടെ കോൺഗ്രസ്സിൽ ഇന്ത്യൻ ബൂർഷ്വാസിയുടെ ദല്ലാൾ സ്വഭാവത്തെ മുൻനിറുത്തി പിരിഞ്ഞ സി.പി.ഐ. (എം.)-ൽ നിന്ന് 1968 ലാണ് ചാരു മജൂംദാർ, കനു സന്യാൽ എന്നിവരുടെ നേതൃത്വത്തിൽ ഒരു വിഭാഗം പിരിഞ്ഞ് കമ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്-ലെനിനിസ്റ്റ്)സ്ഥാപിച്ചത്. സായുധ സമരത്തിലൂടെ തൊഴിലാളിവർഗ്ഗ വിമോചനം ലക്ഷ്യമാക്കിയ പാർട്ടി നിരവധി രക്തരൂഷിതമായ സമരങ്ങൾക്ക് നേതൃത്വം നല്കി. 1969 ൽ കമ്യൂണിസ്റ്റ് വിപ്ലവകാരികളുടെ അഖിലേന്ത്യാ കോർഡിനേഷൻ കമ്മിറ്റി രൂപവത്കരിക്കുന്നതിന് നേതൃത്വം നല്കി. കോർഡിനേഷൻ കമ്മിറ്റിയുടെ ആദ്യ സെക്രട്ടറി ചാരു മജൂംദാറായിരുന്നു.

## അന്ത്യം
1972 ജുലൈ 28-ന്‌ അലിപൂർ ജയിലിൽ പോലീസ് കസ്റ്റഡിയിൽ മർദ്ദനവും പീഡനവും സഹിച്ച് ആസ്ത്‌മാ രോഗിയായിരുന്ന ചാരു മജൂംദാർ ചികിത്സ ലഭിക്കാതെ മരിച്ചു. ഇന്ത്യയിലെ പ്രധാന നക്സലൈറ്റ് പ്രസ്ഥാനങ്ങൾ ജുലൈ 28 രക്തസാക്ഷിദിനമായി ആചരിച്ചു വരുന്നു.

## കൂടുതൽ അറിവിന്‌
*ചാരുമംജുദാർ വസ്തുതാശേഖരം സന്ദർശിക്കുക

വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:നക്സലൈറ്റ് നേതാക്കൾ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ കമ്യൂണിസ്റ്റ് നേതാക്കൾ
വർഗ്ഗം:സി.പി.ഐ (എം.എൽ) നേതാക്കൾ
വർഗ്ഗം:1918-ൽ ജനിച്ചവർ
വർഗ്ഗം:1972-ൽ മരിച്ചവർ
ചാത്തമംഗലം

കോഴിക്കോട് ജില്ലയിലെ ഒരു പഞ്ചായത്ത് ആണ്**ചാത്തമംഗലം**. കോഴിക്കോട് നാഷണൽ ഇൻസ്റ്റിറ്റ്യൂട്ട് ഓഫ് ടെക്നോളജി, കെ.എം.സി.ടി. കോളേജ് ഓഫ് എഞ്ചിനീയറിങ്ങ്,കോഴിക്കോട്, ചാത്തമംഗലം എ.യു.പി.സ്കൂൾ എന്നിവ ഇവിടെയാണു സ്ഥിതി ചെയ്യുന്നത്.ചാത്തമംഗലത്തെ വെള്ളനൂർ എന്നഗ്രാമം വാഴ കൃഷിക്ക് പ്രസിദ്ധമാണ്

## പ്രധാന ആകർഷണങ്ങൾ
*ചെമ്പക്കോടൻ ചോല 
*സങ്കേതം 
*ചാലിയാർ വ്യൂ point
## ചരിത്രം
ചാത്തമംഗലത്തിന്റെ ഉത്ഭവത്തെക്കുറിച്ചുള്ള ഒരു കഥ ചെത്തുകടവിൽ ഉത്സവം കാണാനെത്തിയ രണ്ട് ഗ്രൂപ്പുകൾ തമ്മിലുള്ള വഴക്കാണ്.  പോരാട്ടം നിരവധി മരണങ്ങളിൽ കലാശിച്ചു;  ഈ പ്രദേശത്തിന് പിന്നീട് കുന്നമംഗലം എന്ന് പേരിട്ടു.  ഇരകളെ ചാത്തമംഗലം എന്നും പോരാട്ടത്തിന് നേതൃത്വം നൽകിയവരെ പടനിലം എന്നും വിളിച്ചിരുന്നു.  ചാത്തമംഗലത്തിന് പിന്നിലെ മറ്റൊരു കഥ ചാത്തമംഗലത്തപ്പന്റെ പുരാതന ക്ഷേത്രവുമായി ബന്ധപ്പെട്ടതാണ്.  ഗുരുവായൂർ ക്ഷേത്രവുമായി ബന്ധപ്പെട്ട ഈ ക്ഷേത്രത്തിന് നാറാണത്തു ഭ്രാന്തൻ കല്ലിട്ടതാണെന്ന് വിശ്വസിക്കപ്പെടുന്നു.  മന്ത്രവാദികളുടെ കുടുംബങ്ങൾ ഇവിടെ താമസിക്കുന്നതിനാൽ ഇതിനെ കുട്ടിച്ചാത്തന്റെ സ്ഥലം അല്ലെങ്കിൽ ചാത്തമംഗലം എന്ന് വിളിക്കുന്നു.

 ചാത്തമംഗലത്തിന്റെ മാർക്കറ്റ് കട്ടാങ്ങലാണ്.  മുക്കം-കോഴിക്കോട് റൂട്ടിൽ ഭാരമേറിയ ചരക്ക് ചുമക്കുന്ന ആളുകൾക്ക് വിശ്രമിക്കാനുള്ള സ്ഥലമായതിനാൽ ഈ സ്ഥലം ഒരു ആശ്വാസ സ്ഥലമായിരുന്നതിനാൽ  'കെട്ടുതാങ്കൽ' എന്ന പേരിൽ നിന്നാണ് ഇത് ഉത്ഭവിച്ചത്.

## അവലംബങ്ങൾ


വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
മരുമക്കത്തായം

ഇന്നത്തെ കേരളത്തിന്റെ ഭാഗമായ ഭൂപ്രദേശങ്ങളിൽ പ്രചാരത്തിലുള്ള മാതൃപരമ്പരയുടെ ഒരു രൂപമായിരുന്നു **മരുമക്കത്തായം**. വംശപരമ്പരയും സ്വത്തിന്റെ അനന്തരാവകാശവും അമ്മയുടെ സഹോദരനിൽ നിന്ന് മരുമക്കളിലേക്കോ കൈമാറിവന്നിരുന്നു. നായർ, അമ്പലവാസികൾ തുടങ്ങി മറ്റു ചില സമുദായങ്ങളും ഈ രീതി പിന്തുടർന്നുവന്നു. മാതൃസഹോദരങ്ങളിൽ മൂത്ത പുരുഷനെ കാരണവർ എന്നറിയപ്പെട്ടു. കുടുംബത്തിന്റെ മുഴുവൻ സ്വത്തുക്കളും കാരണവരാണ് നിയന്ത്രിച്ചുവന്നിരുന്നത്. അനന്തരാവകാശം പക്ഷേ, സഹോദരീപുത്രന്മാർക്കാണ് പോയിരുന്നത്. കൂട്ടുകുടുംബങ്ങളിലാണ് പൊതുവെ ഇവ കാണപ്പെട്ടിരുന്നത്. സഹോദരീസന്താനങ്ങൾ എന്നർത്ഥം വരുന്ന മരുമക്കൾ എന്നതിൽ നിന്നാണ് ഈ പേര് രൂപപ്പെടുന്നത്. 

1933 ഓഗസ്റ്റ് 1-ന് *ഫോർട്ട് സെന്റ് ജോർജ് ഗസറ്റിൽ* പ്രസിദ്ധീകരിച്ച മദ്രാസ് മരുമക്കത്തായം നിയമം 1932, 1933-ലെ 22-ാം നമ്പർ മദ്രാസ് നിയമം എന്നിവ പ്രകാരം ഇത് സംബന്ധിച്ച നിയമങ്ങൾ നിലവിൽ വന്നു.

മലബാറിലെ ചില പ്രദേശങ്ങളിൽ ഇതിന്റെ ഭാഗമായി വധുഗൃഹത്തിൽ അന്തിയുറങ്ങുന്ന പുതിയാപ്പിള സമ്പ്രദായം ഇപ്പോഴും നിലനിൽക്കുന്നുണ്ട് നായർ സമുദായവും,മലബാറിലെ, ചില ബ്രാഹ്മണരും,  ഇസ്ലാം സ്വീകരിച്ച നായൻമാർ  മരുമക്കത്തായം പാലിച്ചു പോന്നിരുന്നു.അതിനാൽ മരുമക്കത്തായം പാലിച്ചു വന്ന മുസ്ലിം കുടുംബങ്ങൾ മാത്രമേ തമ്മിൽ വിവാഹ ബന്ധങ്ങളിൽ ഏർപ്പെടാറുണ്ടായിരുന്നുള്ളു.തലശ്ശേരി, നാദാപുരം, കുറ്റ്യാടി, പശ്ചിമ പൊന്നാനി പ്രദേശങ്ങളിൽ മുസ്ലിം സമൂഹത്തിൽ ഇത് വ്യാപകമായിരുന്നു.

## അവലംബം

വർഗ്ഗം:സാമൂഹികം
പള്ളുരുത്തി

കൊച്ചി നഗരത്തിന്റെ തെക്കുപടിഞ്ഞാറുഭാഗത്ത് സ്ഥിതി ചെയ്യുന്ന ഒരു പ്രദേശമാണ് **പള്ളുരുത്തി**. വടക്ക് തോപ്പുംപടി, തെക്ക് പെരുമ്പടപ്പ്, കിഴക്ക് വെല്ലിങ്ടൺ ദ്വിപ് എന്നിവയാണ് പള്ളുരുത്തിയുടെ സമീപപ്രദേശങ്ങൾ. തോപ്പുംപടി പാലം പള്ളുരുത്തിയെ വെല്ലിങ്ടൺ ദ്വീപുമായും തുടർന്ന് പ്രധാന കരയുമായും യോജിപ്പിക്കുന്നു.

പള്ളുരുത്തി മുൻപ് പള്ളുരുത്തി ഗ്രാമപഞ്ചായത്തിന്റെ ഭാഗമായിരുന്നു. കേരളത്തിലെ ഏറ്റവും പഴയ പഞ്ചായത്തുകളീൽ ഒന്നായിരുന്നു **പള്ളുരുത്തി**.  ഇപ്പോളിത് കൊച്ചി കോർപ്പറേഷന്റെ ഭാഗമാണ്‌. കന്യകുമാരി - സേലം ദേശീയപാത 47 മുൻപ് ഇതിലൂടെയാണ് കടന്നു പോയിരുന്നത്.

പള്ളുരുത്തിയിലെ പ്രധാന ആരാധനാലയങ്ങൾ ആണ് ശ്രീ ഭവാനീശ്വര മഹാക്ഷേത്രം ,അഴകിയകാവ് ഭഗവതി ക്ഷേത്രം , വെങ്കിടാചലപതി ക്ഷേത്രം തുടങ്ങിയവ.

ശ്രീ ധർമ പരിപാലന യോഗം 

പള്ളുരുത്തിയുടെ വികസന ചരിത്രത്തിൽ പ്രധാനപ്പെട്ട ഒരു സംഘടനയാണ് ശ്രീധർമ പരിപാലന യോഗം. 1904ൽ അന്നത്തെ പള്ളുരുത്ത്തി നിവാസികൾ സ്വന്തമായി ഒരു ക്ഷേത്രം നിർമ്മിക്കണമെന്ന ലക്ഷ്യത്തോടെ തുടങ്ങിയതാണ് ശ്രീധർമ പരിപാലന യോഗം. ശ്രീനാരായണ ഗുരുവാണ് യോഗത്തിന്റെ സ്ഥാപകൻ. ഇന്ന് യോഗത്തിന്റെ കീഴിലുള്ള വിദ്യാലയമാണ് പശ്ചിമ കൊച്ചിയിലെ ഏറ്റവും വലിയ സ്കൂൾ സമൂചയം.

ശ്രീഭവാണീശ്വര മഹാക്ഷേത്രം ശ്രീധർമ്പരിപാലനയോഗത്തിന്റെയും ശ്രീനാരായണ ഗുരുവിന്റെയും പ്രവർത്തനഫലമാണ് 

## പേരിനു പിന്നിൽ
"പല്ലുർറ്റ്" എന്ന പോർച്ചുഗീസ് പദത്തിൽ നിന്നാണ് ഈ സ്ഥലനാമം ഉണ്ടായത് എന്ന് പറയപ്പെടുന്നു, "പുള്ളുവ തുരുത്ത്" എന്ന വാക്കിൽ നിന്നാണെന്നും ഒരു വാദമുണ്ട്.

എ.ഡി 1405 ൽ കൊടുങ്ങല്ലൂർ തുറമുഖം ഉപേക്ഷിച്ച് കൊച്ചിയിലേക്ക് കുടിയേറിയ പെരുമ്പടപ്പു സ്വരൂപത്തിന് അഞ്ച് താവഴിക്കാരുണ്ടായിരുന്നു. അതിലൊന്നായിരുന്നു പള്ളിവിരുത്തി താവഴി.ഇവർ കൊച്ചിക്ക് തെക്കുഭാഗത്തു ഇന്നത്തെ തോപ്പുംപടിക്കു തെക്ക് താമസമാക്കി.അങ്ങനെ ആ ഭാഗത്തിന് പള്ളുരുത്തിയെന്ന സ്ഥലപ്പേരുണ്ടായി എന്നും പറയപ്പെടുന്നു.

വിഭാഗം: എറണാകുളം ജില്ലയിലെ ഗ്രാമങ്ങൾ
ഓഡിറ്റിങ്

തീർത്തും സ്വതന്ത്രനും യോഗ്യനുമായ ഒരു വ്യക്തി ഒരു സ്ഥാപനത്തിന്റെയോ സംഗതിയുടേയോ പ്രത്യക്ഷാവസ്ഥ, ആസൂത്രിതമായി ശേഖരിക്കുകയും പരിശോധിക്കുകയും ചെയ്ത ചില തെളിവുകളുടെ അടിസ്ഥാനത്തിലൂടെ വ്യക്തമാക്കപ്പെട്ട ഒരു കൂട്ടം പ്രമാണങ്ങളോട്‌ എത്രമാത്രം അനുരൂപമാക്കപ്പെട്ടിട്ടുണ്ട്‌ എന്ന് നിർണ്ണയിക്കുകയും, അതുമായി ബന്ധപ്പെട്ട്‌ ഒരു അഭിപ്രായം രേഖപ്പെടുത്തുകയും ചെയ്യുന്ന വ്യവസ്ഥിതമായ ഒരു പ്രക്രിയായാണ്‌ ഓഡിറ്റിങ്ങിനെ നിർ‌വചിച്ചിട്ടുള്ളത്.

=ധനകാര്യ ഓഡിറ്റ്‌=
പ്രധാനമായും ഒരു സ്ഥാപനത്തിന്റെ ധനകാര്യ പ്രവർത്തങ്ങളാണ്‌ ധനകാര്യ ഓഡിറ്റിൽ പരിശോധിക്കപ്പെടുന്നത്
## സ്റ്റാറ്റുറ്ററി ഓഡിറ്റർമാരും ഇന്റേണൽ ഓഡിറ്റർമാരും

സ്റ്റാറ്റുറ്ററി ഓഡിറ്റർമാർ പേരു സൂചിപ്പിക്കും പോലെ തന്നെ നിലവിലുള്ള ഒരു നിയമത്താൽ സ്ഥാപനങ്ങളിൽ ഓഡിറ്റ് നടത്താൻ നിശ്ചയിക്കപ്പെടുന്നവരാണ്‌‌. ഇവർ ഓഡിറ്റ് നടത്തുന്ന സ്ഥാപനത്തിന്റെ അധികാരത്തിനു പുറത്തുള്ളവരും സർക്കാരിന്റെ പ്രതിപുരുഷന്മാരായി പ്രവർത്തിക്കുന്നവരും നിയമത്താൽ തന്നെ  നിശ്ചക്കപ്പെട്ട യോഗ്യതയുള്ളവരുമായിരിക്കും.

ഒരു സ്ഥാപനത്തിലെ അഭ്യന്തര ഓഡിറ്റർമാരാണ്‌ ഇന്റേണൽ ഓഡിറ്റർമാർ.ഇവർ ആ സ്ഥാപനത്തിലെ തന്നെ ജോലിക്കാരോ സ്ഥാപനവുമായി കരാറിലേർപ്പെട്ടിരിക്കുന്ന ഓഡിറ്റ് പ്രൊഫഷണൽസോ ആകാം.സ്ഥാപനത്തിലെ അഭ്യന്തര പ്രവർത്തനങ്ങൾ പരിശോധിക്കുകയും സ്ഥാപനത്തിന്റെ അഭ്യന്തര ചട്ടങ്ങളുമായി താരതമ്യപ്പെടുത്തി വ്യതിയാനങ്ങൾ മാനേജ്മെന്റ്റിനു റിപ്പോർട്ടു ചെയ്യുകയുമാണ് ഇവരുടെ പ്രധാന കർത്തവ്യം.
## ഓഡിറ്റ് റിപ്പോട്ട്
ഓഡിറ്റിങ്ങിനു ശേഷം സ്ഥാപന നേതൃത്വത്തിനോ സ്ഥാപനമേധാവിക്കോ സർക്കാരിനോ സമർപ്പിക്കുന്ന റിപ്പോർട്ടാണ് ഓഡിറ്റ് റിപ്പോർട്ട്.ഓഡിറ്റിങ്ങിൽ സ്ഥാപന സംവിധാനത്തിൽ ദൃശ്യമായ ദഔർബല്യങ്ങൾ റിപ്പോർട്ടിൽ ഉദാഹരണ സഹിതം വ്യക്തമാക്കുന്നു.
## ധനകാര്യ ഓഡിറ്റ് ഭാരതത്തിൽ
ഭാരതത്തിൽ ധനകാര്യ ഓഡിറ്റ് ചാർട്ടേഡ് അക്കൌണ്ടന്റുമാരിൽ നിക്ഷിപ്തമാണ്.ചാർട്ടേഡ് അക്കൌണ്ടന്റ്സ് നിയമം, കമ്പനി നിയമം എന്നിവ പ്രകാരം സ്റ്റാറ്റുറ്ററി ഓഡിറ്റ് റിപ്പോർട്ടിൽ ഒപ്പിടാനുള്ള അധികാരം ഇവർക്കു മാത്രമാണ്.നാല്പതു ലക്ഷത്തിനുമുകളിൽ വിറ്റുവരവുള്ള സ്ഥാപനങ്ങളുടെ നികുതി ഓഡിറ്റ് നടത്തേണ്ടതും ചാർട്ടേഡ് അക്കൌണ്ടന്റുമാരാണ്.ഇൻസ്റ്റിട്യൂട്ട് ഓഫ് ചാർട്ടേഡ് അക്കൗണ്ടന്റ്സ് ഓഫ് ഇൻഡ്യ കാലാകാലങ്ങളിൽ പരിഷ്ക്കരിച്ചിറക്കുന്ന അക്കൗണ്ടിങ്ങ് മാനദണ്ഡങ്ങളെയും ഓഡിറ്റിങ്ങ് & അഷ്വറൻസ് മാനദണ്ഡങ്ങളെയും അടിസ്ഥാനമാക്കിയാണ്‌ ധനകാര്യ ഓഡിറ്റ് നടത്തുന്നത്.
## കം‌പ്ട്രോളർ ആൻഡ് ഓഡിറ്റ് ജെനറൽ

വിഭാഗം:സാമ്പത്തികം
വർഗ്ഗം:അക്കൗണ്ടൻസി
പൂനൂർ

കോഴിക്കോട് ജില്ലയിലെ താമരശ്ശേരിക്കടുത്ത് ഉണ്ണികുളം ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് **പൂനൂർ**. ഈ ഗ്രാമം ബാലുശ്ശേരി നിയമസഭാമണ്ഡലത്തിലാണ്. പൂനൂർ പുഴയുടെ തീരത്താണ് പൂനൂർ സ്ഥിതി ചെയ്യുന്നത്. കോഴിക്കോട് ജില്ലയിലെ ഏറ്റവും പഴക്കമേറിയ ആഴ്ചചന്തകളിലൊന്നാണ്‌ പൂനൂരിലെ ഞായറാഴ്ച ചന്ത. കൊയിലാണ്ടി - എടവണ്ണ സംസ്ഥാന പാത(SH 32) കടന്ന് പോകുന്നത് ഇതിലൂടെയാണ്.

കാന്തപുരം  ഏ.പി അബൂബക്കർ മുസ്‌ലിയാർ , കവിയും സാഹിത്യകാരനുമായ കെ.കരുണാകരൻ, കാനേഷ് പുനൂർ,ഡോ.എ പി അബ്ദുൽ ഹക്കീം അസ്ഹരി, അഹമ്മദ്കുട്ടി ഉണ്ണികുളം, നജീബ് കാന്തപുരം തുടങ്ങിയവരുടെ ജന്മസ്ഥലമാണ് ഇവിടം.

വർഗ്ഗം:കോഴിക്കോട് ജില്ലയിലെ പട്ടണങ്ങൾ
ടംബിൾലോഗ്

**ടംബിൾലോഗ്**(*TumbleLog*) എന്നാൽ ബ്ലോഗിന്റെ ഒരു വ്യത്യസ്ത രൂപമാണ്. ബ്ലോഗിന്റെ ഒരു ചെറിയ പതിപ്പായി ഇതിനെ കാണാം. ബ്ലോഗിനെ അപേക്ഷിച്ച് ഇതിലെ ലേഖനങ്ങൾ ചെറുതാണ്. സാധാരണയായി ടംബിൾലോഗിലെ ലേഖനങ്ങളിൽ ഫോട്ടോകൾ, ലിങ്കുകൾ, വാക്യങ്ങൾ, വീഡിയോകൾ എന്നിവയൊക്കെ കാണാം. ഈ ബ്ലോഗിങ് രീതി കൂടുതലും വെബ്ബിലെ കണ്ടുപിടിത്തങ്ങളും ലിങ്കുകളും രേഖപ്പെടുത്താനാണ് ഉപയോഗിക്കുന്നത്.

## ഉപയോഗം
മിക്ക ടംബിൾലോഗുകളും വെബ്ബിൽ നിന്ന് കണ്ടുപിടിച്ച കണ്ണികളും വീഡിയോകളും ഫോട്ടോകളും ഷെയർ ചെയ്യനാണ് ഉപയോഗിക്കുന്നത്. എന്നാൽ ഈ സംവിധാനം പ്രശസ്തിയാർജ്ജിച്ചത് കലാപരമായ പ്രവൃതികൾക്ക് ഉപയോഗിക്കാൻ സാധിക്കുന്നതുകൊണ്ടാണ്‌. കലാകാരന്മാർക്ക് അവരുടെ വരകളും ചിത്രങ്ങളും ഇവിടെ പ്രദർശിപ്പിക്കാം.
## അവലംബം

## പുറമേയ്ക്കുള്ള കണ്ണികൾ
*ടംബ്ലർ(Tumblr)-ഫ്രീ ടംബിൾലോഗ് ഇവിടെ തുടങ്ങാം
*ചിർപ്(Chyrp)ഫ്രീ ടംബിൾലോഗ് എൻജിൻ
ഗ്രീക്ക് (വിവക്ഷകൾ)

**ഗ്രീക്ക്** എന്ന പദം, ഗ്രീക്ക് സംസ്കാരവും ചരിത്രവും ഉൾപ്പെടെ, ഗ്രീസിനെ സംബന്ധിക്കുന്ന എന്തിനെയും സൂചിപ്പിക്കാൻ ഉപയോഗിക്കുന്നു. പ്രസ്തുത പദം ഇവയും സൂചിപ്പിക്കാം:
* ഗ്രീക്ക് അക്ഷരമാല
* ഗ്രീക്ക് ഭാഷ, അല്ലെങ്കിൽ കൂടുതൽ വ്യക്തമായി
** പുരാതന ഗ്രീക്ക്
** കോയിൻ ഗ്രീക്ക്
** മെഡീവിയൽ ഗ്രീക്ക്
** ആധുനിക ഗ്രീക്ക്
* ഗ്രീക്കുകാർ, ഒരു രാജ്യവും അവിടുത്തെ ജനങ്ങളും.

## ഇതും കാണുക
* ഹെല്ലെനിക്
ഇൻസുലിൻ

thumb|150px|ഇൻസുലിൽ ക്രിസ്റ്റലുകൾ
പാൻ‌ക്രിയാസ് ഗ്രന്ഥിയിൽ (ആഗ്നേയഗ്രന്ഥി)നിന്നും ഉല്പാദിപ്പിക്കപ്പെടുന്ന ഒരു പ്രധാന ഹോർമോൺ ആണ്‌ **ഇൻസുലിൻ**. ആഗ്നേയഗ്രന്ഥിയിലെ ബീറ്റാ കോശങ്ങളാണ് ഇവ ഉത്പാദിപ്പിക്കുന്നത്. ജന്തുക്കളിൽ കരളിലേയും പേശികളിലേയും കോശങ്ങളിലെ ഗ്ലൂക്കോസിനെ ഗ്ലൈക്കോജൻ ആയും കൊഴുപ്പിനെ ട്രൈഗ്ലിസറൈഡുകളായും മാറ്റാൻ പ്രേരിപ്പിക്കുന്ന ഹോർമോൺ  ഇൻസുലിനാണ്‌. പ്രമേഹരോഗത്തെ പ്രതിരോധിക്കാൻ പൊതുവായി ഉപയോഗിച്ചു വരുന്ന ഇൻസുലിൻ, 51 അമിനോ ആസിഡുകൾ ചേർന്ന് ഉണ്ടാകുന്നൊരു പെപ്റ്റൈഡ് ഹോർമോൺ ആണ്‌.
## പ്രവർത്തനം
## ഉപാപചയവൈകല്യങ്ങൾ
## കൃത്രിമഇൻസുലിൻ

വർഗ്ഗം:അന്തർഗ്രന്ഥിസ്രാവം
വർഗ്ഗം:മാംസ്യങ്ങൾ
വർഗ്ഗം:മൃഗോൽപ്പന്നങ്ങൾ
വർഗ്ഗം:മനുഷ്യഹോർമോണുകൾ
താമരശ്ശേരി

കോഴിക്കോട് ജില്ലയിലെ താമരശ്ശേരി താലൂക്കിലെ കൊടുവള്ളി ബ്ളോക്കിൽ ഉൾപ്പെട്ട ഒരു പ്രധാന മലയോര പട്ടണം ആണ് താമരശ്ശേരി. ദേശീയപാത 766ൽ ആണ് ഈ പട്ടണം സ്ഥിതി ചെയ്യുന്നത്.വയനാട് ജില്ലയിലേക്കുള്ള ഒരു പ്രധാന പ്രവേശനകവാടമായ  താമരശ്ശേരി ചുരം ഇവിടെയാണ്‌. മലനിരകളുടെ താഴ്വര പ്രദേശമാകയാൽ ‘താഴ്മലച്ചേരി’ എന്ന പഴയ പേര് കാലാന്തരത്തിൽ ലോപിച്ച് താമരശ്ശേരിയായതാണെന്ന് കരുതപ്പെടുന്നു. 
## ചരിത്രം

പ്രകൃതിരമണീയമായ വയനാടൻ മലമടക്കുകളിലൂടെ വളഞ്ഞുപുളഞ്ഞു പോകുന്ന മലമ്പാത ഇന്ന് പുതുപ്പാടി പഞ്ചായത്തിലാണെങ്കിലും ചരിത്രത്തിൽ സ്ഥാനം പിടിച്ചിട്ടുള്ളത് താമരശ്ശേരിചുരം എന്ന പേരിലാണ്. ഇന്നത്തെ പുതുപ്പാടി പഞ്ചായത്ത്, പുനഃസംഘടനക്കു മുമ്പ് താമരശ്ശേരി പഞ്ചായത്തിലായിരുന്നു. മൈസൂർ രാജാവായിരുന്ന ടിപ്പുവിന്റെ പടയോട്ടത്തിൽ പടയാളികൾ താമരശ്ശേരി ചുരമിറങ്ങിയാണ് കോഴിക്കോട്ടെത്തിയത്. 1936-1937 ലാണ് താമരശ്ശേരി പഞ്ചായത്ത് നിലവിൽ വന്നത്. പഞ്ചായത്തിന്റെ ആദ്യ പ്രസിഡന്റ് ആറ്റക്കോയ തങ്ങളായിരുന്നു. സർവ്വാദരണീയനായിരുന്ന തങ്ങൾ 1955 ഒക്ടോബർ 1 ന് പഞ്ചായത്ത് ഓഫീസിൽ വച്ചുതന്നെയാണ് അന്ത്യശ്വാസം വലിച്ചത്. മരണം വരെ അദ്ദേഹം പ്രസിഡന്റ് സ്ഥാനത്തു തുടർന്നു. പഞ്ചായത്ത് ഭരണസമിതിയുടെ തീരുമാനങ്ങൾ മിക്കതും ഏകകണ്ഠമായിരുന്നു. അഭിപ്രായ വ്യത്യാസമുണ്ടാവുമ്പോൾ കൈ പൊക്കി വോട്ടു രേഖപ്പെടുത്തും. പഴശ്ശി രാജാവിന്റെ കുറിച്യർ പടയുടെ ദേശീയബോധവും, പയ്യമ്പള്ളി ചന്തുവിന്റെ വീരഗാഥകളും, ടിപ്പുവിന്റെ പടയോട്ടവും, മലബാർ ലഹളകാലത്തെ ബ്രിട്ടീഷ് പോലീസിന്റെ കാലൊച്ചകളും ഓർമ്മയിൽ സൂക്ഷിക്കുന്ന താമരശ്ശേരി പഞ്ചായത്തിലെ പഴമക്കാരുടെ സ്മൃതിപഥത്തിൽ നിറഞ്ഞുനിൽക്കുന്ന രണ്ടു പാതകളാണ് കോഴിക്കോട്- വൈത്തിരി-ഗൂഢല്ലൂർ റോഡും താമരശ്ശേരി-കണയങ്കോട് റോഡും. അന്ന് കാളവണ്ടിച്ചാലുകൾ ആയിരുന്ന കോഴിക്കോട്-വൈത്തിരി റോഡ് കല്ലിട്ട് ടാർ ചെയ്ത് ചുരം വഴി ഗതാഗതം സജീവമായപ്പോൾ വാഹനങ്ങളിൽ നിന്ന് റോഡു നികുതി ഈടാക്കിയിരുന്ന സ്ഥലമാണ് താമരശ്ശേരി ചുങ്കം.
## സമ്പദ്ഘടന

ഭൂപ്രകൃതിയനുസരിച്ച് കുന്നുകളും മലകളും താഴ്വരകളും ഉൾപ്പെട്ട താമരശ്ശേരി തികച്ചും ഒരു കാർഷിക ഗ്രാമമാണ്. പ്രധാന വിളയായ തെങ്ങിനു പുറമേ മറ്റു വിളകളും ഇവിടെ ധാരാളമായി കൃഷി ചെയ്യുന്നുണ്ട്. കുളങ്ങളാണ് മുഖ്യ ജലസ്രോതസ്സുകൾ. തദ്ദേശീയരിൽ ഏറിയപേരും കൃഷിയെ ആശ്രയിച്ചു ജീവിക്കുന്നു. ചെറുതും വലുതുമായ 24 സ്കൂളുകൾ താമരശ്ശേരിയിൽ പ്രവർത്തിക്കുന്നുണ്ട്.പത്തോളം മഹല്ല് ജുമാമസ്ജിദുകൾ ഇവിടെ തലയെടുപ്പോടെ നില കൊള്ളുന്നു ,വൻ വ്യവസായങ്ങളൊന്നുമില്ലാത്ത ഇവിടെ പരമ്പരാഗത നെയ്ത്തിനെ ആശ്രയിച്ചു ജീവിക്കുന്ന ഏതാനും കുടുംബങ്ങളുണ്ട്. ക്ഷേത്രങ്ങളിലും കാവുകളിലും ഉത്സവങ്ങളോടനുബന്ധിച്ച് തെയ്യം, തിറ, വട്ടക്കളി, കോൽക്കളി, കളരിപ്പയറ്റ് എന്നിവ അവതരിപ്പിക്കപ്പെടുന്നു. നിരവധി കളരി സംഘങ്ങളും ഇവിടെ പ്രവർത്തിക്കുന്നുണ്ട്.

## ഭൂമിശാസ്ത്രം
സ്ഥാനം: 11 ഡിഗ്രി, 24 മിനുട്ട്, 40 സെക്കന്റ് വടക്ക്, 75 ഡിഗ്രി, 56 മിനുട്ട്, 09 സെക്കന്റ് കിഴക്ക് ()
## പ്രധാന സ്ഥാപനങ്ങൾ
Esco Greentech. Kovilakam road 

## പ്രധാന ആരാധനാലയങ്ങൾ
*താമരശ്ശേരി കോട്ടയിൽ ശ്രീ ലക്ഷ്മിനരസിംഹമൂർത്തി ഭഗവതി ക്ഷേത്രം.
*വേഴ്‌പ്പൂർ ശ്രീ മഹാദേവ ക്ഷേത്രം
*നെല്ലിക്കാംകണ്ടി ശ്രീ വാരാഹിദേവി ക്ഷേത്രം

## അവലംബം

## കുറിപ്പുകൾ


വർഗ്ഗം:കോഴിക്കോട് ജില്ലയിലെ പട്ടണങ്ങൾ
സ്ഥലനാമപഠനം

സ്ഥലപ്പേരുകളെക്കുറിച്ചും അതിന്റെ ഉൽഭവത്തെക്കുറിച്ചുമുള്ള ശാസ്ത്രീയപഠനമാണ് **സ്ഥലനാമപഠനം** (ഇംഗ്ലീഷ്: Toponymy, ഉച്ചാരണം: ടോപ്പോണമി). ദേശവിജ്ഞാനീയത്തിൽ പ്രഥമഗണനീയമാണ് സ്ഥലനാമപഠനം. ചരിത്രപരമായ വസ്തുതകൾ കൂടുതൽ തെളിച്ചമുള്ളതാക്കാനും ഭാഷ പരിണമിച്ച കൈവഴികൾ തരംതിരിക്കാനും ഭൂപ്രകൃതിവിജ്ഞാനീയം, നാട്ടറിവ് തുടങ്ങിവയിലേക്കു വെളിച്ചം വീശാനും സ്ഥലനാമപഠനം സഹായിക്കുന്നു. ചുരുക്കത്തിൽ ഒരു പ്രദേശത്തിന്റെ സകല പ്രത്യേകതകളേയും പറ്റിയുള്ള പഠനമാണ് സ്ഥലനാമപഠനം.
## അവംലംബം

വർഗ്ഗം:സ്ഥലപ്പേരുകൾ
വർഗ്ഗം:സ്ഥലനാമപഠനം
വർഗ്ഗം:ഭൂപ്രകൃതിശാസ്ത്രം
കാട്ടുകോഴി (ജനുസ്സ്)

കോഴി വർഗത്തിൽ ഗാല്ലുസ് എന്ന ജെനുസിൽ പെട്ട കാട്ടുപക്ഷിയാണ് **കാട്ടുകോഴികൾ**. ഭുമിയിൽ ഇന്ന് നാലു തരം കാട്ടുകോഴികളെ അവശേഷിക്കുന്നു ഉള്ളു  അതിൽ  ചാര കാട്ടുകോഴി മാത്രമാണ് കേരളത്തിലുള്ളത്. അതുകൊണ്ടു കാട്ടുകോഴി എന്നപേര് ചാര കാട്ടുകോഴിയെ സൂചിപ്പിക്കാനും ഉപയോഗിക്കുന്നു. 

കാട്ടുകോഴി നാട്ടുകോഴിയെ അപേക്ഷിച്ച് കൂടുതൽ ദൂരം പറക്കുന്നു. മനുഷ്യനെ ഭയപ്പെടുന്ന ഇവ പറന്നോ അടുത്തുള്ള മരകൊമ്പുകളിൽ ശരണം തേടിയോ രക്ഷപ്രാപിക്കും. ഭക്ഷണം സമ്പാദിക്കുന്നത് നാട്ടുകോഴിയെപ്പോലെയാണ്‌. 

നാട്ടുകോഴിയെപ്പോലെ ഒന്നിലധികം പിടകളുമായി വേഴ്ച പതിവില്ല. പിട അടയിരുന്നാൽ പൂവൻ കൂട്ടിനു കാവലിരിക്കുകയും ചെയ്യും. രാത്രി ഒറ്റക്കോ കൂട്ടമായോ മരക്കൊമ്പുകളിൽ ചേക്കിരിക്കുകയാണ്‌ പതിവ്. ഫെബ്രുവരി മുതൽ ജൂലൈ വരെയാണ്‌ സന്താനോല്പാദനകാലം.

## വിവിധ സ്പീഷിസുകൾ
#പച്ച കാട്ടുകോഴി
#ചാര കാട്ടുകോഴി
#ചുവന്ന കാട്ടുകോഴി
#ശ്രീലങ്കൻ കാട്ടുകോഴി

## അവലംബം
* Madge and McGowan, *Pheasants, Partridges and Grouse* ISBN 0-7136-3966-0

വർഗ്ഗം:കേരളത്തിലെ പക്ഷികൾ
വർഗ്ഗം:കാട്ടുകോഴികൾ
വർഗ്ഗം:ഫാസിയാനിഡേ ജന്തുകുടുംബത്തിൽ പെട്ട പക്ഷികൾ
തൂമ്പ

മണ്ണ് ഇളക്കാൻ ഉപേയാഗിക്കുന്ന ഉപകരണമാണ് **തൂമ്പ**. ചതുരത്തിൽ ഉള്ള ഉറപ്പേറിയ ഉരുക്ക് പാളിയാണ് തൂമ്പയുടെ പ്രധാനഭാഗം. ഏറെക്കുറെ ചതുരാകൃതിയിലുള്ള ഇതിന്റെ ഒരുവശം മൂർച്ചയുള്ള വീതിയുള്ള ഭാഗമായിരിക്കും. ഇതിനു തൊട്ടെതിർവശത്ത് ഒരു ദ്വാരം ഉണ്ടായിരിക്കും.  ഈ ദ്വാരത്തിലൂടെ തടി കൊണ്ടു നിർമിച്ച ഒരു പിടി ഉറപ്പിച്ചിരിക്കും. **തൂമ്പക്കൈ, താഴി** എന്നിങ്ങനെയുള്ള പേരുകളിൽ ഈ പിടി അറിയപ്പെടുന്നു. പറമ്പ് കിളയ്ക്കുക, കൂടിക്കിടക്കുന്ന മണ്ണ്, ചരൽ തുടങ്ങിയവ നീക്കം ചെയ്യുക, നിരപ്പാക്കുക എന്നീ ആവശ്യങ്ങൾക്ക് തൂമ്പ ഉപയോഗിക്കുന്നു.

## പലതരം തൂമ്പകൾ
* കൈക്കോട്ട്
* മൺ‌വെട്ടി അഥവാ പടന്ന
* മമ്മട്ടി - വീതിയേറിയ ഈ തൂമ്പ മണൽ കോരുവാനും പുല്ലു ചെത്തുവാനുമാണ് കൂടുതലായും ഉപയോഗിക്കുന്നത്. 

വർഗ്ഗം:കാർഷികോപകരണങ്ങൾ
മരുതോങ്കര ഗ്രാമപഞ്ചായത്ത്

കോഴിക്കോട് ജില്ലയിലെ വടകര താലൂക്കീൽ സ്ഥിതി ചെയ്യുന്ന ഒരു അതിർത്തി ഗ്രാമമാണ് **മരുതോങ്കര**. ജാനകിക്കാട് ഇക്കോ ടൂറിസം പ്രോജക്റ്റ് ഈ പഞ്ചായത്തിലാണ് സ്ഥിതി ചെയ്യുന്നത്. കുറ്റ്യാടി പുഴയുടെ അരികിലാണ് ഈ ഗ്രാമം. നാദാപുരം നിയമസഭാമണ്ഡലത്തിൽ ഉൾപ്പെടുന്നതാണ്  മരുതോങ്കര ഗ്രാമപഞ്ചായത്ത്.
## സ്ഥലനാമോൽപത്തി
മരുത ദേശം എന്ന വാക്കിൽ നിന്നാണ്.
ajmal paara

## ആരാധനാലയങ്ങൾ

*മരുതോങ്കര സെന്റ് മേരീസ് ഫൊറാനാ പള്ളി.
*മരുതോങ്കര ശിവ ക്ഷേത്രം.
*മരുതോങ്കര ജുമാമസ്ജിദ് അടുക്കത്ത്
*കള്ളാട് ജുമാമസ്ജിദ്
*പശുക്കടവ് സെന്റ് തെരേസാസ് പള്ളി

## പ്രധാന വിദ്യാഭ്യാസ സ്ഥാപനങ്ങൾ
*മരുതോങ്കര ഹയർ സെക്കൻഡറി സ്ക്കൂൾ.
*മുള്ളൻകുന്ന് എൽ പി സ്ക്കൂൾ
*മൊയിലോത്ര എൽ പി സ്കൂൾ
*അടുക്കത്ത് എൽ പി സ്ക്കൂൾ
*കോതോട് എൽ പി സ്ക്കുൾ
*മണ്ണൂർ എൽ പി സ്കൂൾ
*മരുതോങ്കര എൽ പി സ്കൂൾ
*കള്ളാട് എൽ പി സ്കൂൾ
*കുറ്റിയാടി മുസ്ലിം യതീംഖാന അടുക്കത്ത് ക്യാമ്പസ്
*പശുക്കടവ് ലിറ്റിൽ ഫ്ലവർ യു പി സ്കൂൾ

## പുറത്തേക്കുള്ള കണ്ണികൾ
*ജലനിധി പദ്ധതി പേജ്
*WWF ഇന്ത്യയുടെ ലിവിങ്ങ് പ്ലാനറ്റ് റിപ്പോർട്ട് 

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ജംഷഡ്ജി ടാറ്റ

ടാറ്റ ഗ്രൂപ്പിന്റെ സ്ഥാപകനാണ് **ജംഷഡ്ജി ടാറ്റ**. (മാർച്ച് 3, 1839 - മേയ് 19, 1904). ഗുജറാത്തിലെ പുരാതനനഗരങ്ങളിലൊന്നായ നവ്‌സാരിയിലാണ്‌ അദ്ദേഹം ജനിച്ചത്. പേർഷ്യയിൽ നിന്നും ഇന്ത്യയിലേക്കുവന്ന പാർസികളുടെ വംശപരമ്പരയാ‍ണ് ടാറ്റാ കുടുംബം.ഈ താവഴിയിലെഒരു പുരോഹിതകുടുംബം പതിനാറാം നൂറ്റാണ്ടിലാണ് ടാറ്റ എന്ന പേരുസ്വീകരിക്കുന്നത്. പിതാവു നുസ്സർവാൻജി ടാറ്റ, മാതാവ് ജീവൻബായി ടാറ്റ... ഇന്ത്യൻ വ്യവസായത്തിന്റെ പിതാവായി അദ്ദേഹത്തെ കണക്കാക്കപ്പെടുന്നു. വ്യവസായതൽ‌പ്പരനായ നുസ്സർവാൻ‌ജിക്ക് പതിനെട്ടാം വയസ്സിലുണ്ടായ പുത്രനാണ് ഇന്ത്യൻ വ്യവസായ സാ‍മ്രാജ്യത്തിന്റെ അടിത്തറപാകിയ **ജംഷഡ്ജി നുസ്സർവാൻ‌ജി ടാറ്റ**
## ജീവിതരേഖ
1839 മാർച്ച് 3 നാണ്‌ ജംഷഡ്ജി ജനിച്ചത്. സൂററ്റിനടുത്ത നവസാരിയാണ്‌ ജന്മദേശം. എൽഫിൻസ്റ്റൺ കോളേജിൽ പഠനം തുടങ്ങിയെങ്കിലും പാതിവഴിയിൽ ഉപേക്ഷിച്ച് വ്യാപാര കാര്യങ്ങളിൽ മുഴുകി. 20 വയസ്സുള്ളപ്പോൾ അച്‌ഛൻ നുസ്സർവാൻജിയുടെ ചൈനയുമായുള്ള വ്യാപാരം ഏറ്റെടുത്തു നടത്താൻ ആരംഭിക്കുന്നു. തുടർന്ന് ബ്രിട്ടൻ,ഹോങ്കോങ്ങ് എന്നിവിടങ്ങളിൽ താമസിക്കുന്നു. ബ്രിട്ടീഷ് സൈന്യവുമായി ഉണ്ടാക്കിയ വ്യാപാരക്കരാർ ടാറ്റയ്ക്ക് നേട്ടമായി ഭവിക്കുന്നത് ഈ കാലയളവിലാണ്‌. 1859-ൽ വ്യാപാര ചുമതല അദ്ദേഹത്തിന്റെ നിയന്ത്രണത്തിലായി. 1872 ൽ തന്നെ മുംബെയിൽ **അലക്സാന്ദ്രാ മിൽസ്** എന്ന നൂൽ കമ്പനി തുടങ്ങി.തുടർന്ന് 1877 ൽ നാഗ്പ്പൂരിൽ **എമ്പ്രസ് മിൽ** എന്ന തുണിക്കമ്പനി തുടങ്ങി. തൊഴിലാളികൾക്കേർപ്പെടുത്തിവന്ന ആനുകൂല്യങ്ങൾ ജംഷഡ്ജിയെ വ്യത്യസ്തനായ മുതലാളിയാക്കി. മുംബെയിൽ സ്ഥിരതാമസം തുടങ്ങിയവേളയിൽ ദാദാഭായ് നവറോജി, ഫിറോസ് ഷാ മേത്ത എന്നിവരുമായി സൗഹൃദത്തിലായി. 1883 ൽ മേത്തയോടൊന്നിച്ച് റിപ്പൺ ക്ലബ് എന്ന രാഷ്ട്രീയ സംഘടനയുണ്ടാക്കി. സ്വദേശി പ്രസ്ഥാനവുമായി ബന്ധപ്പെട്ട് **സ്വദേശി തുണിമിൽ** സ്ഥാപിച്ചത് ജംഷഡ്ജി ടാറ്റയാണ്‌. 1904 മെയ് 19 ന്‌ ജർമ്മനിയിലെ ബാഡ്ന്യൂഹോമിൽ വെച്ചാണ്‌ ജെ. എൻ. ടാറ്റ അന്തരിച്ചത്. ലണ്ടനിലെ ബ്രൂക്ക് വുഡ് ശ്മശാനത്തിൽ അന്ത്യവിശ്രമം കൊള്ളുന്നു.

## തുടങ്ങിവെച്ച സം‌രംഭങ്ങൾ

* 1898 - ഗവേഷണ ഇൻസ്റ്റിറ്റ്യൂട്ട് സ്ഥാപിച്ചു
* 1903 - താജ് മഹൽ ഹൊട്ടൽ തുറന്നു.

## അവലംബം


മാതൃഭൂമി ഹരിശ്രീ 2007 സപ്തംബർ

വർഗ്ഗം:1839-ൽ ജനിച്ചവർ
വർഗ്ഗം: 1904-ൽ മരിച്ചവർ
വർഗ്ഗം:മാർച്ച് 3-ന് ജനിച്ചവർ
വർഗ്ഗം:മേയ് 19-ന് മരിച്ചവർ

വർഗ്ഗം:ഇന്ത്യൻ വ്യവസായികൾ
വർഗ്ഗം:ടാറ്റ കുടുംബം
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
കാവ്യ മാധവൻ

മലയാളം-തമിഴ് ചലച്ചിത്രങ്ങളിലെ ഒരു അഭിനേത്രിയാണ്‌ **കാവ്യ മാധവൻ**. ബാലതാരമായാണ് സിനിമയിൽ തുടക്കം കുറിച്ചത്.  പൂക്കാലം വരവായി (1991), അഴകിയ രാവണൻ (1996) തുടങ്ങിയ ചിത്രങ്ങളിൽ ബാലതാരമായി അഭിനയിച്ചിട്ടുണ്ട്.  ചന്ദ്രനുദിക്കുന്ന ദിക്കിൽ എന്ന ചിത്രത്തിലാണ്‌ ആദ്യമായി നായികയായി വേഷമിട്ടത്. ഇതുവരെയായി ഒട്ടേറെ മലയാളചിത്രങ്ങളിലും ചില തമിഴ് ചിത്രങ്ങളിലും  അഭിനയിച്ചിട്ടുണ്ട്.മലയാള സിനിമയിലെ സുന്ദരികുട്ടി എന്നൊരു വിളിപ്പേര് ഉണ്ട്.

## ബാല്യം
നീലേശ്വരം ജി.എൽ.പി. സ്കൂളിലും രാജാസ് ഹൈസ്കൂളിലും പഠിച്ച കാവ്യ നന്നേ ചെറുപ്പത്തിൽ തന്നെ കലയോട് തികഞ്ഞ ആഭിമുഖ്യം പുലർത്തിയിരുന്നു.  ശ്യാമള ടീച്ചറുടെ ശിക്ഷണത്തിലാണ് നൃത്തം അഭ്യസിച്ചത്. കുറേ വർഷങ്ങൾ തുടർച്ചയായി കാസർഗോഡ് ജില്ലയിലെ കലാതിലകമായിരുന്നു.

## കുടുംബം
പി. മാധവൻ-ശ്യാമള ദമ്പതികളുടെ മകളായ കാവ്യയുടെ ഏകസഹോദരൻ ആയ മിഥുൻ ഫാഷൻ ഡിസൈനറാണ്.  കാസർഗോഡ് ജില്ലയിലെ നീലേശ്വരമാണ് സ്വദേശം.
200px|ചട്ടരഹിതം|ഇടത്ത്‌
2009 ഫെബ്രുവരി 5-നു കാവ്യയും നാഷനൽ ബാങ്ക് ഓഫ് കുവൈറ്റിൽ  സാങ്കേതിക ഉപദേഷ്ടാവായ നിഷാൽചന്ദ്രയും തമ്മിൽ കൊല്ലൂർ മൂകാംബിക ക്ഷേത്രത്തിൽ വച്ച് വിവാഹിതരായി. എന്നാൽ രണ്ടു വർഷങ്ങൾക്കു ശേഷം 2011 മേയ് മാസത്തിൽ ഈ വിവാഹബന്ധം വേർപെടുത്തി.

തുടർന്ന് 2016 നവംമ്പർ 25ന് മലയാള സിനിമാ നടനായ ദിലീപിനെ വിവാഹം ചെയ്തു.

## അഭിനയിച്ച സിനിമകൾ

## അംഗീകാരങ്ങൾ

## അവലംബം

## പുറമേയ്ക്കുള്ള കണ്ണികൾ

വർഗ്ഗം:1984-ൽ ജനിച്ചവർ
വർഗ്ഗം:സെപ്റ്റംബർ 19-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ഫിലിം ക്രിട്ടിക്സ് അവാർഡ് ലഭിച്ചവർ
വർഗ്ഗം:ഭരതൻ അവാർഡ് ലഭിച്ചവർ
വർഗ്ഗം:ഏഷ്യാനെറ്റ് ഫിലിം അവാർഡ് ലഭിച്ചവർ
വർഗ്ഗം:രാജു പിലാക്കാട് അവാർഡ് ലഭിച്ചവർ
വർഗ്ഗം:മാതൃഭൂമി മെഡിമിക്സ് അവാർഡ് ലഭിച്ചവർ
വർഗ്ഗം:അറ്റ്ലസ് പുരസ്കാരം ലഭിച്ചവർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:ചലച്ചിത്ര ദമ്പതികൾ
ചന്ദ്രനുദിക്കുന്ന ദിക്കിൽ

ലാൽ ജോസിന്റെ സംവിധാനത്തിൽ ദിലീപ്, ബിജു മേനോൻ, ലാൽ, സംയുക്ത വർമ്മ, കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് **'ചന്ദ്രനുദിക്കുന്ന ദിക്കിൽ**'. മൂൺസ്റ്റാർ ക്രിയേഷൻസിന്റെ ബാനറിൽ ജോജു ജോയ്, ജോൺ റാഫി എന്നിവർ ചേർന്ന് നിർമ്മിച്ച ഈ ചിത്രം രമ്യ ഫിലിംസ്, കാർത്തിക ഫിലിംസ്, പ്രിൻസ് ഫിലിംസ് എന്നിവരാണ് വിതരണം ചെയ്തത്. മലയാളചലച്ചിത്രരംഗത്തെ പ്രമുഖ നടിയായ കാവ്യാ മാധവൻ ആദ്യമായി നായികാവേഷത്തിലെത്തിയ ചലച്ചിത്രവും കൂടിയാണിത്. ചിത്രത്തിന്റെ രചന നിർവ്വഹിച്ചത് ബാബു ജനാർദ്ദനൻ ആണ്.

## അഭിനേതാക്കൾ

## സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്. ഗാനങ്ങൾ എസ്സൽ ഡിജി ഓഡിയോസ് വിപണനം ചെയ്തിരിക്കുന്നു. 
; ഗാനങ്ങൾ 
# തീം മ്യൂസിക് – ദിലീപ്, ശ്രുതി
# അമ്പാടി പയ്യുകൾ മേയും – കെ.ജെ. യേശുദാസ്
# മായാദേവകിക്ക് മകൻ പിറന്നേ – കെ.എസ്. ചിത്ര, വിശ്വനാഥ്, ശ്രീറാം
# അമ്പാടിപയ്യുകൾ മേയും – കെ.ജെ. യേശുദാസ്, സുജാത മോഹൻ
# മഞ്ഞ് പെയ്യണ് – സുജാത മോഹൻ
# ഹമ്മിങ്ങ് (അമ്പാടി പയ്യുകൾ മേയും) – സുജാത മോഹൻ
# തെയ് ഒരു തെന വയൽ – എം.ജി. ശ്രീകുമാർ, എസ്.പി. ബാലസുബ്രഹ്മണ്യം, സുജാത മോഹൻ
# അമ്പാടി പയ്യുകൾ മേയും – സുജാത മോഹൻ
# ഒരു കുഞ്ഞുപൂവിന്റെ – കെ.ജെ. യേശുദാസ്
# വിസിൽ (അമ്പാടി പയ്യുകൾ മേയും) – വിദ്യാസാഗർ
# തെയ് ഒരു തെനവയൽ കടന്നിട്ട് – എം.ജി. ശ്രീകുമാർ, സുജാത മോഹൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''ചന്ദ്രനുദിക്കുന്ന ദിക്കിൽ''  – മലയാളസംഗീതം.ഇൻഫോ

വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
രാം ഗോപാൽ വർമ്മ

ഇന്ത്യൻ ചലച്ചിത്രസം‌വിധായകനാണ് **രാം ഗോപാൽ വർമ്മ**. 1962 ഏപ്രിൽ 7-ന് ആന്ധ്രാപ്രദേശിൽ ജനിച്ചു. എഴുത്തുകാരൻ, ചലച്ചിത്ര നിർമ്മാതാവ് എന്നീ നിലകളിലും അദ്ദേഹം പ്രശസ്തനാണ്. ഫാക്ടറി എന്ന പേരിൽ ഒരു ചലച്ചിത്ര നിർമ്മാണ കമ്പനി അദ്ദേഹത്തിന്റേതായുണ്ട്.

## ചിത്രങ്ങൾ
*രംഗീല 1995
*കമ്പനി 2002
*ഡാർലിംഗ് 2007
*ദൗദ് 1997
*നാച്ച് 2004
*പ്യാർ തുനെ ക്യാ കിയ 2001
*സർക്കാർ രാജ് 2008
*ശിവാ 2006
*ഭൂത് 2003
*കോൺട്രാക്ട് 2008
*ധർണ സരൂരി ഹെ 2006
*മസ്ത്ത് 1999
*നിശ്ശബ്ദ് 2007
*ആഗ് 2007
*റാൻ 2010
*സത്യ 1998

## പുറത്തേക്കുള്ള കണ്ണികൾ
* 
* റാം ഗോപാൽ വർമ്മയുമായുള്ള ഒരു അഭിമുഖം

## അവലംബം
കക്കുടാരം

കോഴിക്കോട് ജില്ലയിലെ വടകര താലൂക്കിലെ മരുതോങ്കര പഞ്ചായത്തിലെ ഒന്നാം വാർഡിൽ സ്ഥിതി ചെയ്യുന്ന ഒരു സ്ഥലമാണ് **കക്കുടാരം**.

## ഇവിടെ ഉള്ള സ്ഥാപനങ്ങൾ
*ജനകീയ വായനശാല കക്കുടാരം
*കക്കുടാരം ശിശുമന്ദിരം

വർഗ്ഗം: കോഴിക്കോട് ജില്ലയിലെ ഗ്രാമങ്ങൾ
തളിക്കുളം

തൃശ്ശൂർ പട്ടണത്തിൽ നിന്നും 22 കിലോമീറ്റർ പടിഞ്ഞാറായി **തളിക്കുളം ഗ്രാമം** സ്ഥിതി ചെയ്യുന്നു. ദേശീയപാത 17 തളിക്കുളത്തെ രണ്ടായി പകുത്തു കൊണ്ട് കടന്നു പോകുന്നു. ഭാരതത്തിലെ രണ്ടാമത്തെ സമ്പൂർണ്ണ കംപ്യൂട്ടർവത്കൃത ഗ്രാമമാണ് തളിക്കുളം.

തളിക്കുളത്തിന്റെ അതിരുകൾ കിഴക്ക് കാനോലി കനാൽ പടിഞ്ഞാറ് അറബിക്കടൽ വടക്ക് വാടാനപ്പള്ളി തെക്ക് നാട്ടിക എന്നിവയാണ്. ചാവക്കാട് താലൂക്കിന്റെയും നാട്ടിക നിയോജക മണ്ഡലത്തിന്റെയും ഭാഗമാണ് തളിക്കുളം.

## ചരിത്രം
## ഭൂമിശാസ്ത്രം

### തളിക്കുളം സെൻ്റർ
തളിക്കുളത്തിൻ്റെ കേന്ദ്രബിന്ദുവാണ് തളിക്കുളം സെൻ്റർ. ദേശീയപാത 17 ന്റെ ഇരുവശങ്ങളിലുമായാണ് തളിക്കുളം സെൻ്റർ. ഇവിടെയാണ് തളിക്കുളത്തെ പഞ്ചായത്ത് ഓഫീസും തപാൽ ഓഫീസും പ്രമുഖ വ്യാപാരസ്ഥാപനങളും സ്ഥിതി ചെയ്യുന്നത്. തളിക്കുളം സെന്ററിൽ നിന്ന്  ദേശീയപാത‍ വഴി കിഴക്കോട്ട് മുറ്റിച്ചൂർ കടവിലെക്കും പടിഞ്ഞാറ് സ്നേഹതീരം കടപ്പുറത്തേക്കും റോഡുകൾ പോകുന്നു. തളിക്കുളം സെൻ്ററിൽ നിന്നും ഏകദേശം 2 കിലോമീറ്റർ ദൂരത്താണ് അറബിക്കടൽ. തളിക്കുളം സെൻ്ററിൽ *കാർത്തിക*  സിനിമാ തിയറ്റർ പ്രവർത്തിക്കുന്നു.

### പത്താംകല്ല്
തളിക്കുളത്തെ മറ്റൊരു പ്രധാന കവലയാണ് പത്താംകല്ല്. പത്താംകല്ലിൽ നിന്ന് പടിഞ്ഞാറ് തമ്പാൻകടവ് കടപ്പുറത്തേക്ക് റോഡ് പോകുന്നു.

## കച്ചേരിപ്പടി
പത്താം കല്ലിനും തളിക്കുളം സെന്ററിനും മധ്യേയാണ് കച്ചേരിപ്പടി. തളിക്കുളം വില്ലേജ് ഓഫീസ് ഇവിടെയാണ്.  വാട്ടർ അതോറിറ്റിയുടെ കുടിവെള്ള ടാങ്കും ഇവിടെ സ്ഥിതി ചെയ്യുന്നു.

## പ്രധാന വ്യക്തികൾ

### കെ. എസ്. കെ. തളിക്കുളം
പ്രശസ്ത കവി. *അമ്മുവിന്റെ ആട്ടിൻ കുട്ടി* എന്ന കൃതിയിലൂടെ മലയാള കവിതാരംഗത്ത് സ്ഥാനം പിടിച്ചു. .
ഇദ്ദേഹത്തിന്റെ പേരിൽ *കെ. എസ്. കെ. തളിക്കുളം അവാർഡ്* പുരോഗമന കലാസാഹിത്യ സംഘം എല്ലാ വർഷവും നല്കി വരുന്നു..

### ഡോ. പി. മുഹമ്മദ് അലി
ഒമാനിലെ ഏറ്റവും വലിയ ബിസിനസ്സ് ഗ്രൂപ്പുകളിൽ ഒന്നായ ഗൾഫാർ ബിസിനസ്സ് ഗ്രൂപ്പിന്റെ സ്ഥാപകാംഗവും  മാനേജിങ് ഡയറൿടറും ആണ് *ഗൾഫാർ മുഹമ്മദാലി* എന്ന് അറിയപ്പെടുന്ന ഡോ. പി. മുഹമ്മദ് അലി.. ഇൻഡ്യയിലെ *ലെ മെറിഡിയൻ* ഹോട്ടൽ ശൃംഖലയുടെ മേൽനോട്ടം വഹിക്കുന്നതും ഇദ്ദേഹമാണ്. ഇൻഡ്യാ ഗവണ്മെന്റ് ഏർപ്പെടുത്തിയിട്ടുള്ള *പ്രവാസി ഭാരതീയ സമ്മാൻ* അവാർഡ് ഇദ്ദേഹത്തിന് 2003 ൽ ലഭിച്ചു..

**മറ്റു പ്രധാന വ്യക്തിത്വങ്ങൾ:**

അക്കു അക്ബർ (സിനിമ സംവിധായകൻ) 

ഗിന്നസ് മുരളി നാരായണൻ

ഇ പി സുഷമ (എഴുത്തുകാരി)

## വിദ്യാഭ്യാസ രംഗം

തളിക്കുളത്തെ പ്രധാന വിദ്യാഭ്യാസ സ്ഥാപനങ്ങൾ താഴെ പറയുന്നവയാണ്.
*കാലിക്കറ്റ് യൂണിവേഴ്സിറ്റി സെന്റർ ഫോർ സയൻസ് ആന്റ് ടെക്നോളജി, തളിക്കുളം
*ഗവ: വൊക്കേഷണൽ ഹയർ സെക്കന്ററി സ്കൂൾ, തളിക്കുളം
*സി. എം. എസ്. യു. പി സ്കൂൾ, പത്താംകല്ല് (തളിക്കുളത്തെ ആദ്യ വിദ്യാലയം. സ്ഥാപിതം: 1880)
*ഇസ്ലാമിയാ കോളേജ് തളിക്കുളം
*മോഡൽ ഹൈസ്‌കൂൾ, പുതിയങ്ങാടി
*എസ്. എൻ. വി. യു. പി  സ്കൂൾ, തളിക്കുളം
*ടാഗോർ മെമ്മോറിയൽ‍ എൽ.പി സ്കൂൾ, പത്താം കല്ല്
*എ. എം. യു. പി സ്കൂൾ തളിക്കുളം 

## പ്രധാന ആരാധനാലയങൾ
*എരണേഴത്ത് ശ്രീ ഭഗവതി ക്ഷേത്രം.
*തളിക്കുളം ശ്രീധർമ്മശാസ്താ‌ക്ഷേത്രം.
*തളിക്കുളങ്ങര ശിവക്ഷേത്രം.
*വല്ലത്ത് ഭഗവതിക്ഷേത്രം.
*സെന്റ്. മേരീസ്  ചർച്ച്. തളിക്കുളം - 10
*
*ടൗൺ ജുമാമസ്ജിദ്, തളിക്കുളം സെന്റർ.
*തളിക്കുളം മഹല്ല് ജുമാമസ്ജിദ്
*ഇസ്ലാമിയാ കോളേജ് ജുമാ-മസ്ജിദ്,തളിക്കുളം
*ഇടശ്ശേരി പടിഞ്ഞാറെ ജുമാ-മസജിദ്, ഇടശ്ശേരിസെൻ്റർ,തളിക്കുളം
* ഇടശ്ശേരി കിഴക്കേ ജുമാ- മസ്ജിദ്, പള്ളിമുക്ക്സെൻ്റർ,തളിക്കുളം
* തമ്പാൻകടവ് ജുമാമസ്ജിദ് , വളപ്പറമ്പ് (പത്താംകല്ല് വെസ്റ്റ് )

## അവലംബം

vallath sreebagavathy temple

## പുറം കണ്ണികൾ

*വെബ്സൈറ്റ് തളിക്കുളം
*വെബ്സൈറ്റ് തളിക്കുളം ഗ്രാമ പഞ്ചായത്ത് 
*വെബ്സൈറ്റ് വാടാനപ്പള്ളി 
*വാടാനപ്പള്ളി ഓർഫനേജ്‌  

വിഭാഗം: തൃശ്ശൂർ ജില്ലയിലെ ഗ്രാമങ്ങൾ
ജാനകിക്കാട്

മരുതോങ്കര പഞ്ചായത്തിൽ കുറ്റ്യാടി പുഴയുടെ തീരത്തു സ്ഥിതി ചെയ്യുന്ന കാടാണ്‌ **ജാനകിക്കാട്**. വി.കെ. കൃഷ്ണമേനോ‍ന്റെ സഹോദരി ജാനകി അമ്മയുടെ പേരിൽ അറിയപ്പെടുന്നു.. ഏകദേശം 113 ഹെക്ടർ വിസ്തീർണ്ണമാണ് ജാനകി കാടിനുള്ളത്. കുറ്റ്യാടിയിലെ ‍ജാനകികാട്  കേരള വനം വകുപ്പിന്റെയും ജാനകികാട് വനം സംരക്ഷണസമിതിയുടേയും നേത്യത്വത്തിൽ എക്കോ ടൂറിസം പദ്ധതിയായി നടത്തി വരുന്നുണ്ട്. ഈ പദ്ധതി 2008 ജനുവരി 14-ൻ വനം വകുപ്പ് മന്ത്രി ബിനോയ് വിശ്വം ഉദ്ഘാടനം ചെയ്തു.

## പ്രമാണങ്ങൾ


*ഗവണ്മെന്റ് ലിസ്റ്റിങ്
*ജാനകികാട്
തൗറാത്ത്

ഹീബ്രു വാക്കായ തോറക്ക് അറബിയിൽ ഉപയോഗിക്കുന്ന വാക്കാണ് **തൗറാത്ത്**. ബൈബിളിലെ പഴയനിയമം യഹൂദരുടെയും ക്രിസ്ത്യാനികളുടേയും വിശുദ്ധ ഗ്രന്ഥമാണ് ഈ ഗ്രന്ഥം ഇസ്ലാം ഉണ്ടാകുന്നതിന് ആയിരക്കണക്കിന് വർഷങ്ങൾക്ക് മുൻപു എഴുതപ്പെട്ടതാണ് ഈഗ്രന്ഥത്തിലെ പലതും 
 

വിഭാഗം:ഇസ്ലാമികം

## അവലംബം
#പ്രബോധനം വാരിക, 2011 മെയ് 14
ഹവ്വ

കാനോനിക കൃതികളിൽ പറയുന്ന പ്രകാരം ദൈവം സൃഷ്ടിച്ച ആദ്യ സ്ത്രീയും, രണ്ടാമത്തെ മനുഷ്യനുമാണ് ഹവ്വ. ജുതമതത്തിലേയും ക്രിസ്തുമതത്തിലേയും ഇസ്ലാം മതത്തിലേയും ഒരു പ്രധാന കഥാപാത്രമാണ് ഹവ്വ. ദൈവം സൃഷ്ടിച്ച ആദ്യ മനുഷ്യനായ ആദമായിരുന്നു ഹവ്വയുടെ പങ്കാളി. ആദാമിന്റെ വാരിയെല്ലിൽ നിന്നാണ് ദൈവം ഹവ്വയെ സൃഷ്ടിച്ചത്. ഒരു സർപ്പത്തിന്റെ രൂപത്തിൽ ഭക്ഷിക്കരുത് എന്ന് ദൈവം വിലക്കിയിരുന്ന നന്മതിന്മകളെക്കുറിച്ചുള്ള അറിവിന്റെ വൃക്ഷത്തിലെ പഴം സാത്താന്റെ പ്രലോഭനത്തിനു വഴങ്ങി ഭക്ഷിച്ചതും ആദാമിനു ഭക്ഷിക്കാൻ നല്കിയതും ഹവ്വയാണ്. ദൈവത്തിന്റെ കല്പന ലംഘിച്ചതിനു ശിക്ഷയായിട്ടാണ് മനുഷ്യനെ ഏദൻ തോട്ടത്തിൽനിന്ന് പുറത്താക്കിയത്.

## പേരിനു പിന്നിൽ

ബൈബിളിൽ പ്രതിപാദിക്കുന്ന ആദ്യ മനുഷ്യസ്ത്രീയാണ് ഹവ്വ. പങ്കാളിയായ ആദത്തിനൊപ്പം ഏദൻ തോട്ടത്തിലായിരുന്നു ഹവ്വ താമസിച്ചിരുന്നത്. ആദം ദൈവത്തിനൊപ്പം നടന്നു എന്നു പറയുന്ന കാലത്താണ് ഈ സൃഷ്ടി നടന്നത്. പിന്നീട് ദൈവം ഏർപ്പെടുത്തിയ വിലക്ക് ലംഘിച്ചതിനെ തുടർന്ന് ഈ ദമ്പതികൾ ഏദൻ തോട്ടത്തിൽനിന്നും പുറത്താക്കപ്പെട്ടു.

ടിൻഡേൽ പരിഭാഷ പറയുന്നത് ഈവ് എന്നത് മൃഗങ്ങൾക്ക് ആദം നല്കിയിരുന്ന പേര് ആയിരുന്നു എന്നും, ഭാര്യയെ ഹവ്വ എന്നാണ് ആദം വിളിച്ചിരുന്നത് എന്നുമാണ്.

ഒരു വിശുദ്ധയുടെ പേര് അല്ല "ഹവ്വ"യെങ്കിലും ആദത്തിന്റെയും ഹവ്വയുടെയും തിരുനാൾ(Feast Day) മധ്യകാലങ്ങൾതൊട്ട് ജർമ്മനി, ഹോളണ്ട്, സ്കാൻഡിനേവിയ, എസ്റ്റോണിയ, ഹംഗറി പോലുള്ള പല യൂറോപ്യൻ രാജ്യങ്ങളിലും എല്ലാ ഡിസംബർ 24നും ആചരിച്ചുവരുന്നു.

## അവലംബം


വർഗ്ഗം:കഥാപാത്രങ്ങൾ
വർഗ്ഗം:ഇസ്ലാമികം
വർഗ്ഗം:യഹൂദമതം
വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:ആദാമും ഹവ്വായും
മേരിലാൻ‌ഡ്

**മേരിലാൻറ്,** അമേരിക്കൻ ഐക്യനാടുകളിലെ മദ്ധ്യ-അറ്റ്ലാന്റിക് മേഖലയിൽ സ്ഥിതി ചെയ്യുന്നതും വിർജീനിയ, പടിഞ്ഞാറൻ വിർജീനിയ, തെക്കും പടിഞ്ഞാറും വാഷിങ്ടൺ ടി.സി., വടക്ക് പെൻസിൽവാനിയ, കിഴക്ക് ഡെലവെയർ എന്നിവ അതിർത്തികളായി വരുന്നതുമായ ഒരു സംസ്ഥാനമാണ്. ഈ സംസ്ഥനത്തെ ഏറ്റവും വലിയ പട്ടണം ബാൾട്ടിമോർ ആണ്. ഫ്രാൻസിലെ ഇംഗ്ലീഷ് രാജ്ഞിയായിരുന്ന ഹെൻറിയേറ്റ മരിയയുടെ പേരിലാണ് ഈ സംസ്ഥാനം അറിയപ്പെടുന്നത്. അമേരിക്കൻ യൂണിയനിൽ ചേർന്ന ഏഴാമത് സംസ്ഥാനമാണ്‌‌ മെരിലാൻ‌ഡ്. അറ്റ്ലാന്റിക്ക് സമുദ്ര തീരത്തായി സ്ഥിതി ചെയ്യുന്ന മെരിലാൻ‌ഡ് അമേരിക്കയിലെ ജൈവശാസ്ത്ര ഗവേഷണങ്ങളുടെ പ്രധാന കേന്ദ്രങ്ങളിലൊന്നാണ്‌. അനാപൊളിസ് ആണ്‌ തലസ്ഥാനം. *ഓൾഡ് ലൈൻ സ്റ്റേറ്റ്*, *ഫ്രീ സ്റ്റേറ്റ്, ചെസാപീക്ക് ബേ സ്റ്റേറ്റ് * എന്നെല്ലാം വിശേഷണമുള്ള മെരിലാൻ‌ഡ് അമേരിക്കൻ ഐക്യാടുകളിലെ ഏറ്റവും സമ്പന്നമായ സംസ്ഥാനമാണെന്ന്  2006 ലെ സെൻസസ് കണക്കുകൾ സൂചിപ്പിക്കുന്നു.ബാൾ‍‌‍ട്ടിമോർ, അനാപൊളിസ് എന്നിവയാണ്‌ ഈ സംസ്ഥാനത്തെ പ്രധാന തുറമുഖങ്ങൾ.

## അവലംബം



വർഗ്ഗം:അമേരിക്കയിലെ സംസ്ഥാനങ്ങൾ
വർഗ്ഗം:മെരിലാൻ‌ഡ്
അനാപൊളിസ് (മെരിലാൻഡ്)

അമേരിക്കയിലെ മെരിലാൻഡ് സംസ്ഥാനത്തിന്റെ തലസ്ഥാന നഗരിയാണ്‌ **അനാപൊളിസ്**. മെരിലാൻ‍ഡിലെ പ്രധാന തുറമുഖങ്ങളിലൊന്നായ ഇവിടം അമേരിക്കൻ നാവികസേനയുടെ പ്രധാന പരിശീലനകേന്ദ്രങ്ങളിലൊന്നുമാണ്‌. മെരിലാൻഡിലെ ആൻ അരുൻ‌ഡെൽ കൗണ്ടിയിൽ സ്ഥിതിചെയ്യുന്ന അനാപൊളിസിലാണ്‌ അമേരിക്കയിൽ ഇപ്പോഴും ഉപയോഗത്തിലിരിക്കുന്ന ഏറ്റവും പഴയ സ്റ്റേറ്റ് ഹൗസ് സ്ഥിതി ചെയ്യുന്നത്. ഇരുമ്പാണിയില്ലാതെ നിർമ്മിച്ചിരിക്കുന്ന അമേരിക്കയിലെ ഏറ്റവും വലിയ മരം കൊണ്ടുള്ള താഴികക്കുടം ഈ സ്റ്റേറ്റ് ഹൗസിന്റേതാണ്‌. ജോർജ് വാഷിംഗ്‌ടൺ സ്വന്തം സ്ഥാനമൊഴിഞ്ഞത് ഇവിടെ വെച്ചായിരുന്നു.

## ചരിത്രം
1649-ൽ വില്യം സ്റ്റോണിന്റെ നേതൃത്വത്തിലുള്ള പ്യൂരിറ്റൻസ് സെവേൺ നദിയുടെ വടക്കൻ തീരത്ത് പ്രൊവിഡൻസ് എന്ന നാമത്തിൽ ഒരു ആവാസ കേന്ദ്രം സ്ഥാപിച്ചു. 

### പുറത്തേക്കുള്ള കണ്ണികൾ
* അനാപൊളിസ് ഔദ്യോകിക വെബ്‌സൈറ്റ്

## ചിത്രസഞ്ചയം

Image:Annapolisbaybridge.jpg|അനാപൊളിസ് ബേ ബ്രിഡ്ജ്. സാൻഡി പോയിന്റ് ബീച്ചിൽ നിന്നുള്ള ദൃശ്യം
Image:Annapolis2.jpg|മെരിലാൻഡ് സ്റ്റേറ്റ് ഹൌസും അതിന്റെ മരം കൊണ്ടുള്ള താഴികക്കുടവും
Image:Annapolis1.jpg|അനാപൊളിസിലെ ഒരു വീഥി - സ്റ്റേറ്റ് സർക്കിളിൽ നിന്നുള്ള ദൃശ്യം
Image:Annapolis3.jpg|മെരിലാൻഡ് സ്റ്റേറ്റ് ഹൌസിനു മുന്നിലെ ഫലകം
Image:Annapolis4.jpg|സ്റ്റേറ്റ് ഹൌസിനു സമീപം
Image:Annapolis5.jpg|ഇപ്പോൾ ഉപയോഗിക്കുന്ന അസംബ്ലി ഹാൾ
Image:Annapolis6.jpg|മെരിലാൻഡ് സ്റ്റേറ്റ് ഹൌസിലെ ജോർജ് വാഷിംഗ്‌ടന്റെ കാലത്തെ അസംബ്ലി ഹാൾ. അദ്ദേഹത്തിന്റെ പ്രതിമയും കാണാം
Image:Annapolis7.jpg|സ്റ്റേറ്റ് ഹൌസിനകത്തെ ലിഫ്റ്റിലെ സ്റ്റേറ്റ് ചിഹ്നം
Image:Annapolis8.jpg|മിഡിൽടൺ റ്റാവേൺ - 1750-ൽ സ്ഥാപിതം, അനാപൊളിസ്, മെരിലാൻഡ്
Image:Annapolis9.jpg|അനാപൊളിസ് തുറമുഖത്ത് നങ്കൂരമിട്ടിരിക്കുന്ന പായ് വഞ്ചികൾ
Image:Annapolis10.jpg|അനാപൊളിസിലെ വനിതാ ക്ലബിന്റെ മുന്നിലെ ഫലകം


വർഗ്ഗം:അനാപൊളിസ്
വർഗ്ഗം:മെരിലാൻഡിലെ നഗരങ്ങൾ
വർഗ്ഗം:അമേരിക്കൻ ഐക്യനാടുകളിലെ തുറമുഖനഗരങ്ങൾ
സാഹിത്യ പ്രവർത്തക സഹകരണ സംഘം

കേരളത്തിലെ പുസ്തകങ്ങളുടെ സുഗമമായ വിൽപന, പ്രസാധനം, എഴുത്തുകാർക്ക് മാന്യമായ പ്രതിഫലം എന്നീ ലക്ഷ്യങ്ങള് മുൻനിർത്തി 1945 മാർച്ച് 15-ന് റജിസ്റ്റർ ചെയ്ത സംഘടനയാണ് **സാഹിത്യ പ്രവർത്തക സഹകരണ സംഘം**.

## ചരിത്രം
സ്വകാര്യ പ്രസാധകരുടെ ചൂഷണത്തിൽ നിന്നും എഴുത്തുകാരെ രക്ഷപ്പെടുത്തുക എന്ന ചിന്തയാണ് സാഹിത്യ പ്രവർത്തക സഹരണ സംഘത്തിന്റെ രൂപവത്കരണത്തിനു വഴിതെളിച്ചത്. കോട്ടയം കേന്ദ്രമാക്കി രൂപംകൊണ്ട സാഹിത്യകൂട്ടായ്മയെ എഴുത്തുകാരുടെ സഹകരണ സംഘം എന്ന ആശയത്തിലേക്കു നയിച്ചത് പ്രഫ. എം.പി. പോൾ ആയിരുന്നു. പോളിനെക്കൂടാതെ കാരൂർ നീലകണ്ഠപിള്ള, ഡി.സി. കിഴക്കേമുറി എന്നിവരുടെ നേതൃത്വത്തിൽ പന്ത്രണ്ടു അംഗങ്ങളും 120 രൂപ മൂലധനവുമായാണ് സാഹിത്യ പ്രവർത്തക സഹകരണ സംഘം രൂപീകൃതമായത്. 1945-ൽ ഡിസംബറിൽ പുറത്തിറക്കിയ തകഴിയുടെ കഥകൾ ആണ് എസ്.പി.എസ്.എസ്. പ്രസിദ്ധീകരിച്ച ആദ്യ പുസ്തകം.

## അവലംബം


### പുറത്തേക്കുള്ള കണ്ണികൾ
*എഴുത്തുകൂട്ടായ്മയുടെ ഒടുക്കം - മാധ്യമം ദിനപത്രം 03-ജൂൺ-2007
*കണ്ണീരിൽ കലർന്ന കാപട്യങ്ങൾ - മാധ്യമം ദിനപത്രം 25-ജൂൺ-2007

വിഭാഗം:മലയാളസാഹിത്യം
വർഗ്ഗം:കേരളത്തിലെ സാഹിത്യ - സാംസ്കാരിക സംഘടനകൾ
ജയപ്രകാശ് നാരായൺ

ഇന്ത്യൻ സ്വാതന്ത്ര്യസമരപ്രവർത്തകനും സോഷ്യലിസ്റ്റു് നേതാവും സർവ്വോദയ നേതാവുമായിരുന്നു  **ലോകനായക ജയപ്രകാശ നാരായണൻ**.1902 ഒക്ടോബർ 11-ന് ബീഹാറിൽസിതബ്ദിയ ഗ്രാമത്തിൽ ഫർസുദ്ലാൽ- ഫൂൽറാണി ദമ്പതികളുടെ മകനായി ജനനം. 1979 ഒക്ടോബർ 8-ആം തീയതി മരണം.1919 ൽ പ്രഭാവതിയെ വിവാഹം ചെയ്തു. **ജെ.പി** എന്ന ചുരുക്കപ്പേരിൽ അറിയപ്പെടുന്നു.

## വിപ്ലവകാരി
ഒന്നാം ലോക മഹായുദ്ധകാലത്ത് ഗാന്ധിജിയുടെ ആഹ്വാനമനുസരിച്ച് കോളേജ് വിദ്യാഭ്യാസം ഉപേക്ഷിച്ച് സമരരംഗത്തിറങ്ങി.1922 ൽ ഉപരിപഠനത്തിനായി അമേരിക്കയിൽ പോയി. അധ്വാനത്തിലൂടെ പഠനത്തിനുള്ള പണം കണ്ടെത്തി. 1929 ൽ തിരിച്ചെത്തി. ഇതിനിടെ ബ്രഹ്മചര്യം അനുഷ്ടിക്കാനുള്ള ഭാര്യയുടെ തീരുമാനത്തെ അംഗീകരിച്ചു. ജവഹർലാൽ നെഹ്രുവിനെ വാർധയിൽ വച്ച് പരിചയപ്പെട്ടു. സോഷ്യലിസ്റ്റ് ആശയങ്ങൾ ഇരുവരേയും അടുപ്പിച്ചു. 1932ൽ നിയമയമലംഘന പ്രസ്ഥാനത്തിൽ പങ്കെടുത്ത് ജയിൽ വാസം അനുഭവിച്ചു. ഇക്കാലത്താണ് കോൺഗ്രസ്സ് സോഷ്യലിസ്റ്റ് പാർട്ടി രൂപം കൊണ്ടത്. സ്വാതന്ത്ര്യാനന്തരം ഈ പാർട്ടി സോഷ്യലിസ്റ്റ് പാർട്ടിയായി. സോഷ്യലിസ്റ്റു് പ്രസ്ഥാനത്തിന്റെ പ്രഥമ  ജനറൽ സെക്രട്ടറി ഇദ്ദേഹമായിരുന്നു. ആചാര്യ കൃപലാനി യുമായി ചേർന്ന് കിസാൻ മസ്ദൂർ പ്രജാപാർട്ടിയായി മാറി. ഭൂദാൻ പ്രസ്ഥാനത്തിൽ ആകൃഷ്ടനായ അദ്ദേഹം അതിൽ ചേർന്നു. ബംഗ്ലാദേശ് ജനങ്ങൾ സ്വാതന്ത്രത്തിനായി പൊരുതുമ്പോൾ ജെ.പി. അവർക്ക് പിന്തുണ പ്രഖ്യാപിച്ചു. 1972 ൽ ചമ്പൽ കൊള്ളത്തലവനായ മാധവ് സിംഗ് കൂട്ടുകാരോടൊപ്പം ആയുധം വെച്ച് കീഴടങ്ങിയത് അദ്ദേഹത്തിന്റെ മുന്നിലാണ്. 1975 ൽ അടിയന്തരാവസ്ഥക്കാലത്ത് ജയിലിലായി. 1977 ൽ അടിയന്തരാവസ്ഥക്കു ശേഷം പ്രതിപക്ഷ കക്ഷികളെ ജനതാ പാർട്ടിക്ക് പിന്നിൽ ഒരുമിപ്പിച്ചത് ജെ.പി. ആയിരുന്നു.

## സമ്പൂർണ്ണവിപ്ലവം
രാഷ്ട്രീയത്തിന് സംഭവിച്ച മൂല്യശോഷണവും വ്യാപകമാവുന്ന അഴിമതിയും തൊഴിലില്ലായ്മയും വരൾച്ചയും എഴുപതുകളുടെ ആരംഭത്തിൽ യുവജനങ്ങൾക്കിടയിൽ കടുത്ത പ്രതിഷേധം രൂപപ്പെടുത്തിയിരുന്നു. കലാലയങ്ങളും സർവ്വകലാശാലകളും സമരഭൂമിയായി മാറി. ഈ സമരങ്ങൾക്ക് ആശയപരമായ ദിശാബോധം നല്കിക്കൊണ്ട് സമ്പൂർണ്ണവിപ്ലവം എന്ന ആശയം ജയപ്രകാശ് നാരായൺ അവതരിപ്പിച്ചു. https://indianexpress.com/article/explained/jayaprakash-narayan-emergency-congress-jp-movement-emergency-in-india-indira-gandhi-sampoorna-kranti-4884241/ സമരം ചെയ്യുക, ജയിലുകൾ നിറയട്ടെ എന്ന മുദ്രാവാക്യം അദ്ദേഹം ഉയർത്തുന്നത് ഈ സന്ദർഭത്തിലാണ്. 

## ഗാന്ധിയൻ സോഷ്യലിസ്റ്റു്
1954 മുതൽ സർവോദയ പ്രസ്ഥാനവുമായി ജയപ്രകാശ് ബന്ധപ്പെട്ടു. ഗാന്ധിജിയുടെ പല ആശയങ്ങളും ഇക്കാലത്ത് അദ്ദേഹം നടപ്പാക്കാൻ ശ്രമിച്ചിരുന്നു.

## രചനകൾ
*പ്രിസൺ ഡയറി 

## അവലംബങ്ങൾ
*jayaprakash narayan emergency congress jp movement-emergency-in-india-indira gandhi sampoorna kranti
## പുറംകണ്ണികൾ

* ജയപ്രകാശ്
* ജീവചരിത്രക്കുറിപ്പു്

വർഗ്ഗം:1902-ൽ ജനിച്ചവർ
വർഗ്ഗം: 1979-ൽ മരിച്ചവർ
വർഗ്ഗം:ഒക്ടോബർ 11-ന് ജനിച്ചവർ
വർഗ്ഗം:ഒക്ടോബർ 8-ന് മരിച്ചവർ
വർഗ്ഗം:ഭാരതരത്ന പുരസ്കാരം ലഭിച്ചവർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ജനതാ പാർട്ടി നേതാക്കൾ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ബീഹാറിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ